(Ministru kabineta

...... gada  ....

rīkojums Nr. ......)

**Resocializācijas politikas pamatnostādnes 2021.-2027. gadam**

(informatīvā daļa)

**2021**

**Saturs**

[Pamatnostādņu satura kopsavilkums 4](#_Toc75786772)

[Ievads 6](#_Toc75786773)

[Sinerģija un demarkācija 9](#_Toc75786774)

[I. Resocializācijas politikas mērķis 17](#_Toc75786775)

[II. Politikas rezultāti un rezultatīvie rādītāji 18](#_Toc75786776)

[III. Rīcības virzieni un uzdevumi 24](#_Toc75786777)

[IV. Teritoriālā perspektīva 29](#_Toc75786778)

[V. Ietekmes novērtējums uz valsts un pašvaldību budžetiem (indikatīvs) 30](#_Toc75786779)

**Izmantotie saīsinājumi:**

**AiM** – Aizsardzības ministrija;

**ĀM** – Ārlietu ministrija;

**EM** – Ekonomikas ministrija;

**Darbības programma -** Darbības programma Latvijai 2021.–2027. gadam – dokuments, kura mērķis ir definēt Kohēzijas politikas fondu prioritāros virzienus;

**ERAF** - Eiropas Reģionālās attīstības fonds;

**ESF** – Eiropas Sociālais fonds;

**FM** – Finanšu ministrija;

**Ieslodzītie** – apcietinātie un ar brīvības atņemšanu notiesātie, kas sodu izcieš brīvības atņemšanas iestādē;

**IeVP** – Ieslodzījuma vietu pārvalde;

**IeM** – Iekšlietu ministrija;

**IZM** – Izglītības un zinātnes ministrija;

**KM** – Kultūras ministrija;

**LM –** Labklājības ministrija;

**NFI** – Norvēģijas finanšu instruments 2014.-2021. gada periods;

**NVA** – Nodarbinātības valsts aģentūra;

**NVO** – Nevalstiskās organizācijas;

**Probācijas klients** – šo pamatnostādņu izpratnē: nosacīti notiesāta persona, nosacīti pirmstermiņa no soda izciešanas atbrīvota persona, persona, kas notiesāta ar piespiedu darbu, persona, par kuru tiesa, prokurors vai brīvības atņemšanas iestādes administrācija ir pieprasījusi izvērtēšanas ziņojumu, persona, kas notiesāta ar probācijas uzraudzību, persona, kas nosacīti atbrīvota no kriminālsoda vai persona, kam tiesa piemērojusi audzinoša rakstura piespiedu līdzeklis – sabiedriskais darbs, persona, kas iesaistījusies izlīguma procesā;

**PKC** – Pārresoru koordinācijas centrs;

**PKC (DLC)** - ekspertu sadarbības platforma ''Demogrāfisko lietu centrs'';

**RVN** – riska un vajadzību novērtēšanas instruments;

**SAM** – specifiskais atbalsta mērķis (rezultāts, kura panākšanu konkrētos valsts vai reģiona apstākļos veicinās, īstenojot ieguldījumu prioritāti vai Savienības prioritāti un veicot darbības vai pasākumus);

**SM** – Satiksmes ministrija;

**TM** – Tieslietu ministrija;

**VARAM** - Vides aizsardzības un reģionālās attīstības ministrija;

**VDEĀVK** - Veselības un darbspēju ekspertīzes ārstu valsts komisija;

**VDI –** Valsts darba inspekcija;

**VK** – Valsts kanceleja;

**VM** – Veselības ministrija;

**VPD** – Valsts probācijas dienests;

**ZM** – Zemkopības ministrija.

# Pamatnostādņu satura kopsavilkums

Resocializācijas politikas pamatnostādnes 2021. – 2027. gadam (turpmāk – Pamatnostādnes) nosaka resocializācijas politikas attīstību, aptverot laika periodu līdz 2027. gadam. Pamatnostādnes detalizē Latvijas Nacionālā attīstības plāna 2021.-2027. gadam (apstiprināts ar LR Saeimas 2020. gada 2. jūlija lēmumu Nr.418/Lm13) rīcības virziena “Drošība” 441.uzdevuma (*Efektīva soda izpilde un sodīto personu reintegrācija sabiedrībā, uzlabojot resocializācijas darbu, palielinot personāla pieejamību un nodrošinot adekvātu infrastruktūru, kā arī nostiprinot pašvaldību un NVO lomu*) izpildes jautājumus.

Pasākumi, kuriem Ieslodzīto resocializācijas pamatnostādņu 2015.-2020. gadam un Ieslodzīto resocializācijas pamatnostādņu 2015.-2020. gadam īstenošanas plāna īstenošanai bija paredzēts finansējums no ESF, tiks turpināti atbilstoši IeVP ESF projektā Nr. 9.1.3. "Resocializācijas sistēmas efektivitātes paaugstināšana" un projektā Nr.9.1.2."Bijušo ieslodzīto integrācija sabiedrībā un darba tirgū" plānotajām aktivitātēm.

Resocializācijas politikas mērķis **ir mazināt noziedzīgās uzvedības riskus ieslodzītajiem un probācijas klientiem soda izpildes laikā, tādējādi radot priekšnoteikumus personas veiksmīgai iekļaušanai sabiedrībā pēc soda izpildes beigām, tai skaitā aktīvai līdzdalībai sabiedrības procesos (arī nodarbināmības jomā).**

Ņemot vērā minēto, resocializācijas politikas tiešā mērķa grupa – **ieslodzītie un probācijas klienti.**

Ārvalstu pētījumos un praksē aizvien vairāk dominē viedoklis, ka sodu izpilde nevar aprobežoties tikai ar darbu ar likumpārkāpēju, jo tieši ģimene un atbalsta personas ir tas resurss, kas nodrošina nepieciešamo atbalstu personas likumpaklausīgai dzīvei sabiedrībā pēc soda izciešanas. Ņemot vērā minēto, resocializācijas politikas netiešā mērķa grupa ir **ieslodzīto un probācijas klientu ģimenes locekļi un atbalsta personas.** Šī iemesla dēļ Pamatnostādnes paredz arī pasākumus šai mērķa grupai.

Resocializācijas politikas mērķis noteikts, ņemot vērā IeVP un VPD normatīvajos aktos noteikto kompetenci, kā arī ļoti stingru pieņēmumu, ka pēc kriminālsodu izpildes (un resocializācijas procesa) beigām turpinās personas integrācija sabiedrībā atbilstoši spēkā esošajiem normatīvajiem aktiem un institūciju kompetencei.

Lai sasniegtu Pamatnostādnēs definēto resocializācijas politikas mērķi, Pamatnostādnēs ietverti konkrēti rādītāji un uzdevumi[[1]](#footnote-2), kas strukturēti četros savstarpēji saskaņotos un saistītos rīcības virzienos:

1. turpināt pilnveidot resocializācijas darbu ar ieslodzītajiem un probācijas klientiem atbilstoši mainīgās vides izaicinājumiem, t.sk. jaunām mērķa grupām, kā arī ieviešot resocializācijas darba (kriminālsoda izpildes) efektivitātes mērījumu sistēmu;
2. nodrošināt jaunajām resocializācijas vajadzībām atbilstoša personāla pieejamību ieslodzījuma vietās un Valsts probācijas dienestā, t.sk. attiecībā arī uz brīvprātīgajiem un līdzgaitniekiem*;*
3. nodrošināt soda izpildes vajadzībām adekvātu infrastruktūru, t.sk. nepieciešamos e-risinājumus;

4) stiprināt pašvaldību un NVO lomu, t.sk. veidojot izpratni par katra sektora lomu atkārtota likumpārkāpuma novēršanā, izglītojot un nodrošinot atbalsta pasākumus NVO, pašvaldībām un citām institūcijām, tādējādi veicinot sabiedrības gatavību uzņemt personu pēc soda izciešanas un veicinot personas aktīvu iekļaušanos sabiedrības procesos, t.sk. nodarbināmību.

Kā būtisks avots Pamatnostādnēs paredzēto uzdevumu finansēšanai plānots Eiropas Sociālā fona finansējums [2021.](https://likumi.lv/ta/id/228051-vides-aizsardzibas-un-regionalas-attistibas-ministrijas-nolikums#piel2021) - 2027. gada plānošanas periodam, citi ārvalstu finanšu instrumenti un valsts budžeta līdzekļi.

# Ievads

Resocializācijas politikas pamatnostādnes 2021. – 2027. gadam (turpmāk – Pamatnostādnes) ir vidēja termiņa politikas plānošanas dokuments, kas nosaka resocializācijas politikas attīstību, aptverot laika periodu līdz 2027. gadam. Pamatnostādnes detalizē Latvijas Nacionālā attīstības plāna 2021.-2027. gadam (apstiprināts ar LR Saeimas 2020. gada 2. jūlija lēmumu Nr.418/Lm13) rīcības virziena “Drošība” 441.uzdevuma (*Efektīva soda izpilde un sodīto personu reintegrācija sabiedrībā, uzlabojot resocializācijas darbu, palielinot personāla pieejamību un nodrošinot adekvātu infrastruktūru, kā arī nostiprinot pašvaldību un NVO lomu*) izpildes jautājumus.

TM ir izstrādājusi Pamatnostādnes, balstoties uz spēkā esošo pamatnostādņu starpposma izvērtējumu[[2]](#footnote-3), ņemot vērā pieejamos pētījumus un ārvalstu labo praksi, kā arī Pamatnostādņu 1. pielikumā pievienoto analīzi par Ieslodzīto resocializācijas pamatnostādņu 2015.-2020. gadam[[3]](#footnote-4) (turpmāk – Ieslodzīto resocializācijas pamatnostādnes) un Ieslodzīto resocializācijas pamatnostādņu 2015.-2020. gadam īstenošanas plāna[[4]](#footnote-5) (turpmāk – Ieviešanas plāns) ieviešanas rezultātiem 2019.gadā un 2020. gadā.

Kā būtisks avots Pamatnostādnēs paredzēto uzdevumu finansēšanai plānots ESF finansējums [2021.](https://likumi.lv/ta/id/228051-vides-aizsardzibas-un-regionalas-attistibas-ministrijas-nolikums#piel2021) - 2027. gada plānošanas periodam, citi ārvalstu finanšu instrumenti un valsts budžeta līdzekļi.

Papildus jāņem vērā, ka pasākumi, kuriem Ieslodzīto resocializācijas pamatnostādnēs, un Ieviešanas plānā bija paredzēts finansējums no ESF, tiks turpināti atbilstoši IeVP ESF projektā Nr. 9.1.3. "Resocializācijas sistēmas efektivitātes paaugstināšana" (turpmāk – projekts Nr.9.1.3.) un projektā Nr.9.1.2."Bijušo ieslodzīto integrācija sabiedrībā un darba tirgū" (turpmāk – projekts Nr.9.1.2.) plānotajām aktivitātēm. Šie pasākumi un līdz šim to īstenošanas gaitā izdarītie secinājumi ietverti Pamatnostādņu 2.pielikumā, un tie netiek atkārtoti iekļauti Pamatnostādņu informatīvajā daļā un to Ieviešanas plānā.

Latvijā 2009. gadā tika apstiprināta Ar brīvības atņemšanas sodu notiesāto personu resocializācijas koncepcija (turpmāk – Resocializācijas koncepcija[[5]](#footnote-6)), kurā ietvertais notiesāto resocializācijas modelis Latvijas Sodu izpildes kodeksā tika nostiprināts 2011. gadā. Tādējādi pirmajā posmā tika izveidots pilnvērtīgs resocializācijas modelis, kas vairāk skāra IeVP un VPD kompetenču sadalījuma jautājumus, kā arī centienus radīt/iegūt visus nepieciešamos un tobrīd vēl trūkstošos resocializācijas instrumentus (it īpaši resocializācijas programmas).

2015. gadā tika apstiprinātas Ieslodzīto resocializācijas pamatnostādnes un to Ieviešanas plāns, kuros jau lielāka uzmanība tika pievērsta esošo resocializācijas instrumentu satura kvalitatīvai izvērtēšanai un pilnveidošanai, lai tie atbilstu pasaules praksē pastāvošajiem kvalitātes kritērijiem, kā arī darbinieku kvalitatīvu mācību aspektam. Tādējādi otrajā posmā galvenais fokuss ir ticis pievērsts kvalitātes nodrošināšanas aspektam.

Šīs Pamatnostādnes kā trešā posma ideju nesējas paredz jau dziļāku koncentrēšanos uz ieslodzīto un probācijas klientu tuvināšanu sabiedrībā notiekošajiem procesiem, resocializācijas darba elastības veicināšanu un darba metožu un pakalpojumu pielāgošanu ieslodzīto un probācijas klientu individuālajām un ļoti dinamiskajām vajadzībām. Resocializācijas politikas attīstības trešajā posmā īpaša uzmanība tiek pievērsta darba ar specifiskām mērķa grupām (piemēram, personas, kurām ir garīgās veselības problēmas, atkarīgie, sievietes, bērni un jaunieši) attīstībai, kriminālsodu izpildes (resocializācijas darba) efektivitātes pētījumiem, kā arī IeVP un VPD personāla profesionālās sagatavotības un noturības nozīmei un atbilstošai infrastruktūrai kā sekmīga resocializācijas procesa priekšnosacījumam.

Pamatnostādnēs ietvertā politikas mērķa īstenošanai kritiski svarīga ir ieslodzījuma vietu infrastruktūras attīstība. TM regulāri ir informējusi valdību par to, ka ieslodzījuma vietu infrastruktūrā ir sasniegta tās tehnisko iespēju robeža, un vairs nav iespējama turpmāka attīstība, tajā skaitā resocializācijas procesa modernizācija. Tāpēctiek ņemts vērā, ka Latvijas valdība 2020.gada 4.jūnijā pieņēma lēmumu[[6]](#footnote-7) par jaunā Liepājas cietuma būvniecības uzsākšanu 2021.gadā, kas ļauj veikt būtiskas un jau sen nepieciešamas izmaiņas ieslodzījuma izpildē, kurām būs liela ietekme arī uz resocializācijas procesu jau pārskatāmā nākotnē.

Pamatnostādnes ir izstrādājusi Tieslietu ministrijas Nozaru politikas departamenta Kriminālsodu izpildes politikas nodaļa, balstoties uz Ieslodzīto resocializācijas pamatnostādņu īstenošanas rezultātiem, projekta Nr.9.1.2. un projekta Nr.9.1.3. īstenošanas rezultātā izdarītajiem secinājumiem, konsultācijām ar IeVP un VPD ekspertiem un citām iesaistītajām pusēm, ņemot vērā pieejamos pētījumus (detalizēta informācija tās apjoma dēļ pievienota 3.pielikumā) un institūciju secinājumus[[7]](#footnote-8) par resocializācijas sistēmu.

Pamatnostādnes ir izstrādātas, ņemot vērā:

* Apvienoto Nāciju Organizācijas Vadlīnijas par nepilngadīgo noziedzības novēršanu (Rijādas vadlīnijas)[[8]](#footnote-9);
* Apvienoto Nāciju Organizācijas Minimālos standartnoteikumus nepilngadīgo tiesvedības sistēmas pārvaldībai (Pekinas noteikumus)[[9]](#footnote-10);
* Apvienoto Nāciju Organizācijas Standarta minimuma noteikumus par sodiem bez brīvības atņemšanas (Tokijas noteikumus)[[10]](#footnote-11);
* Apvienoto Nāciju Organizācijas Noteikumus par nepilngadīgo aizsardzību brīvības atņemšanas gadījumā (Havannas noteikumus)[[11]](#footnote-12);
* Apvienoto Nāciju Organizācijas Noteikumus par izturēšanos pret ieslodzītajām sievietēm un piespiedu līdzekļiem, kas nav saistīti ar brīvības atņemšanu un ko piemēro attiecībā uz likumpārkāpējām sievietēm (Bangkokas noteikumi)[[12]](#footnote-13);
* Apvienoto Nāciju Organizācijas minimālos noteikumus attiecībā uz izturēšanos pret ieslodzītajiem[[13]](#footnote-14);
* Eiropas Padomes konvenciju par Bērnu aizsardzību pret seksuālu izmantošanu un seksuālu vardarbību[[14]](#footnote-15);
* Eiropas Padomes Konvenciju par spīdzināšanas un necilvēcīgas vai pazemojošas rīcības vai soda novēršanu[[15]](#footnote-16);
* Eiropas Padomes Konvenciju par bērnu tiesību piemērošanu[[16]](#footnote-17),

un ievērojot Eiropas Padomes Cilvēka tiesību un pamatbrīvību aizsardzības konvencijas [[17]](#footnote-18) prasības.

Pamatnostādņu izstrādē ir ņemtas vērā arī starptautiskās rekomendācijās minētais, kas nosaka valstu kriminālsodu izpildes sistēmas darbības pamatprincipus, tajā skaitā:

* Eiropas Padomes rekomendācija /Rec(2010)1 dalībvalstīm par Eiropas Probācijas noteikumiem[[18]](#footnote-19);
* Eiropas Padomes rekomendācijā Rec(2014)3 par bīstamajiem noziedzniekiem[[19]](#footnote-20);
* Ministru komitejas ieteikums Rec(2017)3 par Eiropas noteikumiem par sabiedrībā izciešamiem sodiem un piespiedu līdzekļiem[[20]](#footnote-21);
* Ministru komitejas Ieteikums Rec(2018)8 dalībvalstīm par taisnīguma atjaunošanu krimināllietās[[21]](#footnote-22);
* Eiropas Padomes rekomendācija Rec(2014)4 par elektronisko uzraudzību[[22]](#footnote-23);
* Eiropas Padomes rekomendācija Rec(2008)11 dalībvalstīm par Eiropas noteikumiem nepilngadīgiem likumpārkāpējiem, kuriem piemēro sankcijas vai pasākumus[[23]](#footnote-24);
* Eiropas Padomes rekomendācija Rec(2006)2 par Eiropas cietumu noteikumiem[[24]](#footnote-25);
* Ministru komitejas Ieteikums Rec(2003)23 dalībvalstīm par cietuma administrācijas izturēšanos pret uz mūžu ieslodzītajiem un ilgtermiņa ieslodzītajiem[[25]](#footnote-26);
* Ministru komitejas ieteikums Rec(99)22 dalībvalstīm attiecībā uz cietumu pārapdzīvotību un ieslodzīto skaita palielināšanos[[26]](#footnote-27);
* Ministru komitejas Ieteikums Rec(2018)8 dalībvalstīm par taisnīguma atjaunošanu krimināllietās[[27]](#footnote-28);
* Ministru komitejas Ieteikums Rec(2018)5 dalībvalstīm par ieslodzītu vecāku bērniem[[28]](#footnote-29);
* Ministru komitejas Ieteikums Rec (2012) 12 dalībvalstīm par ārvalstu ieslodzītajiem[[29]](#footnote-30).

# Sinerģija un demarkācija

Pamatnostādnēs ietvertie uzdevumi veido koordināciju ar citu ministriju pārziņā/atbildībā esošajiem Darbības programmas SAM projektiem, ko līdzfinansē ESF un ERAF Piemēram, Darbības programmas 7.2.1. SAM "Palielināt nodarbinātībā, izglītībā vai apmācībās neiesaistītu jauniešu nodarbinātību un izglītības ieguvi Jauniešu garantijas ietvaros" pasākumu "Aktīvās darba tirgus politikas pasākumu īstenošana jauniešu bezdarbnieku nodarbinātības veicināšanai" un "Sākotnējās profesionālās izglītības programmu īstenošana Jauniešu garantijas ietvaros"" projektā (projektu plānots īstenot līdz 2023.gada 31. decembrim) paredzēti šādi pasākumi, kuru ietvaros plānots iesaistīt ieslodzījumu vietās esošos jauniešus vecumā no 15 līdz 29 gadiem (ieskaitot):

- Sākotnējās profesionālās izglītības programmu īstenošana Jauniešu garantijas ietvaros - paplašināt sākotnējās profesionālās izglītības programmu īstenošanu, tai skaitā nodrošinot vispārējo pamatprasmju apguvi, profesionālo pilnveidi un tālākizglītību izglītojamiem ieslodzījuma vietās, un nodrošināt izglītojamiem darba tirgum nepieciešamās profesionālās kvalifikācijas ieguvi, kā arī sekmēt to konkurētspēju darba tirgū;

- karjeras atbalsta pasākumi (karjeras konsultanti īsteno karjeras atbalsta pasākumus, informējot par izglītības, karjeras, nodarbinātības, personas izaugsmes un attīstības iespējām).

Tāpat ERAF atbalstam energoefektivitātes paaugstināšanas pasākumu veikšanai valsts ēkās no ERAF, projektu iesniegumu atlases otrajā kārtā IeVP Darbības programmas "Izaugsme un nodarbinātība" 4.2.1. specifiskā atbalsta mērķa "Veicināt energoefektivitātes paaugstināšanu valsts un dzīvojamās ēkās" 4.2.1.2. pasākuma "Veicināt energoefektivitātes paaugstināšanu valsts ēkās" ietvaros īsteno projektu "Energoefektivitātes paaugstināšana Olaines cietuma (Latvijas Cietumu slimnīca) ārstniecības korpusā" Nr. 4.2.1.2/18/I/005 (projekta mērķis: paaugstināt energoefektivitāti tiešās valsts pārvaldes padotības iestādes ēkās – Ieslodzījuma vietu pārvaldes Olaines cietuma (Latvijas Cietumu slimnīca) ārstniecības korpusā) un projektu "Energoefektivitātes paaugstināšana Cēsu Audzināšanas iestādes nepilngadīgajiem skolā ar sporta zāli un ēdnīcā" Nr. 4.2.1.2/18/I/006 (projekta mērķis ir paaugstināt energoefektivitāti tiešās valsts pārvaldes padotības iestādes ēkās – Ieslodzījuma vietu pārvaldes Cēsu Audzināšanas iestādes nepilngadīgajiem skolā ar sporta zāli un ēdnīcā).

Papildus jāņem vērā, ka 2019. gada 28. jūnijā tika apstiprināts NFI programmas "Korekcijas dienesti" iepriekš noteiktā projekta "Mācību centra infrastruktūras un apmācībai paredzēta ieslodzījuma vietas paraugkorpusa izveide Olaines cietuma teritorijā" (turpmāk – NFI projekts) pieteikums. Savukārt 2019. gada 1. jūlijā tika parakstīts līgums Nr.1-6.4/2-2019 starp Tieslietu ministriju un IeVP par NFI projekta īstenošanu NFI 2014.–2021.gada perioda programmas ietvaros. NFI projekta īstenotājs un līdzfinansējuma saņēmējs ir IeVP. NFI projekta mērķis ir radīt modernu infrastruktūru un saturu Latvijas korekcijas dienestu personāla – IeVP un VPD darbinieku – apmācībai, turpmāk sagatavojot mūsdienīgas sodu izpildes nodrošināšanai. NFI projekta ietvaros Olaines cietuma teritorijā plānots būvēt jaunu Mācību centru, kurā apgūt nepieciešamās zināšanas un prasmes varēs gan darbinieki bez priekšzināšanām, kuri tikai uzsāk darbu korekcijas sistēmā, gan savas zināšanas un pieredzi papildināt varēs arī nozares profesionāļi. Mācību centrā būs iespējams nodrošināt moduļu izglītību, individuāli izvērtējot un piedāvājot katram darbiniekam nepieciešamās zināšanas. Papildus sinerģiju veido fakts, ka jaunajā Mācību centra ēkā tiks nodrošināta projekta Nr.9.1.2. un projekta Nr.9.1.3. ietvaros izstrādātās jaunās, kā arī pilnveidotās IeVP personāla apmācību programmas, tādējādi veidojot papildus ieguvumus no NFI un ES fondu izlietojuma.

Papildus ir prognozējama koordinācija ar šādiem Darbības programmas 2014. -2020. gadam ietvertiem SAM, kur bijušie ieslodzītie var būt kā pakalpojumu saņēmēji, tomēr tie nav iezīmēti kā atsevišķa mērķa grupa:

• 7.1.1. SAM "Paaugstināt bezdarbnieku kvalifikāciju un prasmes atbilstoši darba tirgus pieprasījumam" (nodarbinātības pieejamības nodrošināšana darba meklētājiem un neaktīvām personām, tostarp ilgstošiem bezdarbniekiem un no darba tirgus attālinātām personām, kā arī izmantojot vietējās nodarbinātības iniciatīvas un atbalstu darbaspēka mobilitātei);

• 7.3.2. SAM "Paildzināt gados vecāku nodarbināto darbspēju saglabāšanu un nodarbinātību";

• 9.1.1. SAM"Palielināt nelabvēlīgākā situācijā esošu bezdarbnieku iekļaušanos darba tirgū" 9.1.1.1. pasākums "Subsidētās darbavietas nelabvēlīgākā situācijā esošiem bezdarbniekiem", 9.1.1.2. pasākums "Ilgstošo bezdarbnieku aktivizācijas pasākumi" Ilgstošo bezdarbnieku aktivizācijas pasākumi" un 9.1.1.3. pasākums "Atbalsts sociālajai uzņēmējdarbībai";

• 9.1.4. SAM"Palielināt diskriminācijas riskiem pakļauto personu integrāciju sabiedrībā un darba tirgū" 9.1.4.4. pasākuma "Dažādību veicināšana (diskriminācijas novēršana)";

 • 8.3.3. SAM "Attīstīt NVA nereģistrēto NEET jauniešu prasmes un veicināt to iesaisti izglītībā, NVA īstenotajos pasākumos jauniešu garantijas ietvaros un nevalstisko organizāciju vai jauniešu centru darbībā" (Nodarbinātības valsts aģentūrā nereģistrēto NEET jauniešu (15-29 gadi) prasmju attīstība, lai veicinātu viņu iesaisti izglītībā, tajā skaitā aroda apguvē pie amata meistara, Nodarbinātības valsts aģentūras vai Valsts izglītības attīstības aģentūras īstenotajos pasākumos Jauniešu garantijas ietvaros vai Nodarbinātības valsts aģentūras īstenotajos aktīvajos nodarbinātības vai preventīvajos bezdarba samazināšanas pasākumos, kā arī nevalstisko organizāciju vai jauniešu centru darbībā).

• 8.4.1. SAM "Pilnveidot nodarbināto personu profesionālo kompetenci" ("Formālas, neformālas un ikdienas mācīšanās pieejamības uzlabošana visām vecuma grupām, darbaspēka zināšanu, prasmju un kompetenču uzlabošana un elastīgu mācību iespēju veicināšana, tostarp ar profesionālo orientāciju un iegūto kompetenču apstiprināšanu");

• 9.2.4. SAM "Uzlabot pieejamību veselības veicināšanas un slimību profilakses pakalpojumiem, jo īpaši, nabadzības un sociālās atstumtības riskam pakļautajiem iedzīvotājiem" 9.2.4.1. pasākums "Kompleksu veselības veicināšanas pasākumu īstenošana Latvijas iedzīvotājiem prioritārajās veselības aprūpes jomās" un 9.2.4.2. pasākums "Pasākumi vietējās sabiedrības veselības veicināšanai prioritārajās veselības aprūpes jomās" ;

• 9.2.5. SAM"Uzlabot pieejamību ārstniecības un ārstniecības atbalsta personām, kas sniedz pakalpojumus prioritārajās veselības jomās iedzīvotājiem, kas dzīvo ārpus Rīgas";

• 9.2.6. SAM "Uzlabot ārstniecības un ārstniecības atbalsta personāla kvalifikāciju";

• 9.3.2. SAM "Uzlabot kvalitatīvu veselības aprūpes pakalpojumu pieejamību, jo īpaši, sociālās, teritoriālās atstumtības un nabadzības riskam pakļautajiem iedzīvotājiem, attīstot veselības aprūpes infrastruktūru";

Tomēr tā kā neviens no iepriekš minētajiem SAM nerisina noziedzīgās uzvedības riska novēršanas jautājumus ieslodzītajiem vai probācijas klientiem, un šīs personas parasti šādos SAM tiek iekļautas, vadoties no citas, ar ieslodzījumu vai probācijas klienta statusu nesaistītas pazīmes, piemēram, personas ar invaliditāti u.tml., tad veidojas skaidra demarkācija starp šajās pamatnostādnēs plānoto politiku un citos SAM plānotajiem pasākumiem. Koordinācija ar minētajiem SAM tiek noteikta, izstrādājot Darbības programmas 4.3.4. SAM "Sekmēt aktīvu iekļaušanos, lai veicinātu vienlīdzīgas iespējas un aktīvu līdzdalību, kā arī uzlabotu nodarbinātību" 4.3.4.6. pasākums “Resocializācijas pakalpojumu probācijas klientiem pilnveidošana un taisnīguma atjaunošanas pieeju attīstība, veicinot probācijas klientu aktīvu līdzdalību sabiedrības procesos un radot priekšnosacījumus viņu veiksmīgai iekļaušanai un nodarbināmībai” (turpmāk – 4.3.4.6. pasākums) un 4.3.4.7. pasākums “Nodarbināmības priekšnosacījumu nodrošināšana ieslodzītajiem pilnveidojot resocializācijas sistēmas efektivitāti, vienlaikus sekmējot bijušo ieslodzīto iekļaušanos, vienlīdzīgas iespējas un aktīvu līdzdalību” (turpmāk – 4.3.4.7. pasākums).

Papildus šobrīd ir indikatīvi prognozējama koordinācija ar šādiem Darbības programmā ietvertajiem SAM, kur ieslodzītie, bijušie ieslodzītie un probācijas klienti var būt kā pakalpojumu saņēmēji, tomēr ne visur tie ir iezīmēti kā atsevišķa mērķa grupa (jo viņi var kvalificēties pēc citas pazīmes vai kvalificējas IeVP vai VPD, vai ieslodzījuma vietās strādājošās izglītības iestādes vai ieslodzījuma vietu ārstniecības iestādes):

|  |  |
| --- | --- |
| **DP minētais SAM** | **Mērķgrupa** |
| 4.1.1.SAM Nodrošināt vienlīdzīgu piekļuvi veselības aprūpei un stiprināt veselības sistēmu.  | Galvenās mērķgrupas: Visi Latvijas iedzīvotāji, veselības aprūpes pakalpojumu sniedzēji, VM padotības iestādes, ārstniecības iestādes. |
| 4.1.2.SAM Veicināt darba ņēmēju, darba devēju un uzņēmumu pielāgošanos pārmaiņām, aktīvu un veselīgu novecošanos, kā arī veicināt veselīgu un labi pielāgotu darba vidi veselības risku novēršanai.  | Galvenās mērķgrupas: Visi Latvijas iedzīvotāji, ārstniecības iestādes, izglītības iestādes, plānošanas reģioni, pašvaldības, noteiktas sabiedrības grupas (piemēram, bērni un jaunieši, personas ar vielu un procesu atkarībām un sociālās atstumtības riskam pakļautās iedzīvotāju grupas, vecāki, darba ņēmēji (jo īpaši gados vecāki) u.c.), biedrības un nodibinājumi, tiesībaizsardzības un bērnu tiesību aizstāvošās institūcijas (piemēram, tiesas un sociālās korekcijas iestādes). |
| 4.1.3.SAM Uzlabot vienlīdzīgu un savlaicīgu piekļuvi kvalitatīviem, ilgtspējīgiem un izmaksu ziņā pieejamiem veselības aprūpes pakalpojumiem, uzlabojot veselības aprūpes sistēmu efektivitāti un izturētspēju.  | Galvenās mērķgrupas: ārstniecības personas, rezidenti īpaši atbalstāmajās specialitātēs, veselības aprūpes pakalpojumu sniegšanā iesaistītās personas, ārstniecības atbalsta personas, ārstniecības iestādes, biedrības un nodibinājumi, visi Latvijas iedzīvotāji un noteiktas sabiedrības grupas (piemēram, bērni un jaunieši). |
| 4.2.1.SAM Uzlabot piekļuvi iekļaujošiem un kvalitatīviem pakalpojumiem izglītībā, mācībās un mūžizglītībā, attīstot infrastruktūru, tostarp stiprinot tālmācību, tiešsaistes izglītību un mācības. | Galvenās mērķgrupas: Valsts pārvaldes iestādes, pirmsskolas, vispārējās un profesionālās izglītības, t.sk. kultūrizglītības iestādes, speciālās izglītības iestādes, augstskolas, koledžas, to pedagogi, akadēmiskais personāls, studējošie, izglītojamie, kā arī viņu vecāki, pašvaldības. |
| 4.2.2.SAM Uzlabot izglītības un mācību sistēmu kvalitāti, efektivitāti un atbilstību darba tirgum, lai atbalstītu pamatprasmju, tostarp digitālo prasmju, apguvi.  | Galvenās mērķgrupas: Pirmsskolas izglītības iestādes, vispārējās un profesionālās izglītības iestādes, pedagogi un izglītojamie, t.sk. izglītojamie sociālās atstumtības riska grupā, ar speciālām vajadzībām; izglītojamo vecāki; pedagogu sagatavošanas studiju programmu absolventi, augstskolas, koledžas, akadēmiskais personāls, studējošie; valsts pārvaldes iestādes, sociālie un sadarbības partneri, to darbinieki, uzņēmumi, darba devēju organizācijas u.c. profesionālās izglītības iestāžu, t.sk. koledžu, sadarbības partneri, nacionālā augstākās izglītības kvalitātes aģentūra. |
| 4.2.3.SAM Veicināt vienlīdzīgu piekļuvi kvalitatīvai un iekļaujošai izglītībai un mācībām un to pabeigšanu, jo īpaši nelabvēlīgā situācijā esošām grupām, sākot no agrīnās pirmsskolas izglītības un aprūpes līdz pat vispārējai, profesionālajai un augstākajai izglītībai, kā arī pieaugušo izglītībā un mācībās, tostarp veicinot mācību mobilitāti visiem. | Galvenās mērķgrupas: Izglītības iestādes, izglītības iestāžu vadība, pedagogi un izglītojamie, kā arī viņu vecāki, pašvaldības, bērni un jaunieši ar speciālām vajadzībām, sociālas atstumtības riskam pakļauti izglītojamie, bērni un jaunieši no 7 līdz 25 gadiem ar funkcionāliem traucējumiem, kuri iegūst pamatizglītību un vidējo izglītību, NEET jaunieši no 15 līdz 29 gadiem, valsts pārvaldes iestādes, NVO. |
| 4.2.4.SAM Veicināt mūžizglītību, jo īpaši paredzot elastīgas kvalifikācijas paaugstināšanas un pārkvalificēšanās iespējas visiem, ņemot vērā digitālās prasmes, labāk paredzot pārmaiņas un jaunas prasības pēc prasmēm, kas balstītas uz darba tirgus vajadzībām, atvieglojot karjeras maiņu un veicinot profesionālo mobilitāti. | Galvenās mērķgrupas: Nodarbināti pieaugušie, prioritāri nodarbinātie pirmspensijas vecumā, nodarbinātie zemas kvalifikācijas profesijās, uzņēmēji, sociālo partneru organizācijas, bibliotekāri, Valsts un pašvaldību vienotie klientu apkalpošanas centri, NVO, darba ņēmēju un nozaru, darba devēju organizācijas, plānošanas reģioni, pašvaldības. |
| 4.3.3.SAM Uzlabot visu darba meklētāju, jo īpaši jauniešu, ilgstošo bezdarbnieku un nelabvēlīgā situācijā esošu grupu, kā arī neaktīvo personu piekļuvi nodarbinātībai, veicināt pašnodarbinātību un sociālo ekonomiku. | Galvenās mērķagrupas: Bezdarbnieki (t.sk. nelabvēlīgākā situācijā esoši bezdarbnieki, ilgstošie bezdarbnieki, jaunieši - bezdarbnieki 18–29 gadi u.c.), darba meklētāji, bezdarba riskam pakļautas personas, sociālās atstumtības riskam pakļautās iedzīvotāju grupas, ekonomiski neaktīvie iedzīvotāji, personas, kuras ieguvušas bēgļa vai alternatīvās personas statusu, sociālie uzņēmumi, sociālās uzņēmējdarbības uzsācēji, valsts un pašvaldību institūcijas, darba devēji, darba tirgus institūciju NVA un VDI darbinieki, karjeras konsultanti, darba tiesību un darba aizsardzības jomas speciālisti, nodarbinātie, ārvalstu un LR darba devēji saistībā ar nosūtītajiem darbiniekiem, darbinieku nosūtīšanas kontroles un uzraudzības procesā iesaistīto institūciju darbinieki, sabiedrība kopumā. |
| 4.3.5.SAM Uzlabot vienlīdzīgu un savlaicīgu piekļuvi kvalitatīviem, ilgtspējīgiem un izmaksu ziņā pieejamiem pakalpojumiem; pilnveidot sociālās aizsardzības sistēmas, tostarp veicināt sociālās aizsardzības pieejamību; uzlabot ilgtermiņa aprūpes pakalpojumu pieejamību, efektivitāti un izturētspēju. | Galvenās mērķgrupas: Sociālās atstumtības riskam pakļautās mērķa grupas: cilvēki ar funkcionāliem traucējumiem vai invaliditāti, t.sk. cilvēki ar garīga rakstura traucējumiemun bērni ar funkcionāliem traucējumiem, cilvēki pensijas vecumā, t.sk. ar demenci, viņu ģimenes locekļi/neformālie aprūpētāji, bezpajumtnieki, ielu bērni un jaunieši, no atkarību vielām un procesiem atkarīgas personas, ilgstošie bezdarbnieki, personas, kuras atbrīvotas no ieslodzījuma vietas, probācijas klienti, personas, kuras ieguvušas bēgļa vai alternatīvās personas statusu u.c. Pilngadīgas personas, kuru izārstēšana vairs nav iespējama (paliatīvās aprūpes pacienti) un viņu ģimenes locekļi/neformālie aprūpētāji. Sociālo pakalpojumu sniedzēji, sociālā jomā strādājošie speciālisti, t.sk. sociālo pakalpojumu sniedzēju iestāžu un struktūrvienību vadītāji, sociālā darba speciālisti, sociālās jomas atbalsta personāls, t.sk. aprūpētāji, ģimenes asistenti u.c., veselības aprūpes speciālisti, valsts nodrošinātās juridiskās palīdzības sistēmā iesaistītās personas un iestādes, NVO, supervizori, sociālās labklājības jomas studenti, sabiedrība, plānošanas reģioni, pašvaldības, LM, TM, sadarbības partneri u.c. |
| 4.3.6.SAM Veicināt nabadzības vai sociālās atstumtības riskam pakļauto cilvēku, tostarp vistrūcīgāko un bērnu, sociālo integrāciju. | Galvenās mērķgrupas: Bērni un ģimenes ar bērniem, t.sk. bērniem ar iespējamu vai esošo invaliditāti, bērnu vecāki/likumiskie pārstāvji, pedagogi pirmsskolas, vispārējās, profesionālās un speciālās izglītības iestādēs, sociālo pakalpojumu sniedzēji, veselības aprūpes speciālisti, kas ikdienā strādā ar bērniem, sociālie darbinieki, supervizori, speciālisti, kuru profesionālā darbība saistīta ar bērnu tiesību aizsardzību, speciālisti kas strādā ar no vardarbības cietušām un/ vai vardarbību veikušām personām, VDEĀVK, sabiedrība, pašvaldības, sociālie dienesti, izglītības pārvaldes, bāriņtiesas, bērnu pieskatīšanas pakalpojumu sniedzēji, privātās un publiskās pirmsskolas izglītības iestādes, vispārējās un speciālās izglītības iestādes, NVO, bērnu labklājības sistēmas veidošanā iesistītie politikas plānotāji un veidotāji u.c. |
| 4.4.1.SAM Veicināt nabadzības vai sociālās atstumtības riskam pakļauto personu sociālo integrāciju, izmantojot sociālās inovācijas | Galvenās mērķgrupas: cilvēki ar funkcionāliem traucējumiem vai invaliditāti, pensijas vecuma cilvēki, t.sk. ar demenci, aprūpējamo personu ģimenes locekļi vai citi neformālie aprūpētāji, ģimenes ar bērniem, bezpajumtnieki, ielu bērni un jaunieši, no atkarību vielām un procesiem atkarīgas personas, ilgstošie bezdarbnieki, personas, kuras atbrīvotas no ieslodzījuma vietas, nemotivēti cilvēki ar garīga rakstura traucējumiem u.c. sociālās atstumtības riskam pakļautas mērķa grupu personas. |

Arī citu ministriju izstrādātajos attīstības plānošanas dokumentos ir atrodami uzdevumi, kas paredz attīstības iespējas attiecībā uz ieslodzītajiem un probācijas klientiem, piemēram:

|  |  |  |  |
| --- | --- | --- | --- |
| **Pamatnostādņu nosaukums/saturiskais tvērums** | **Sasaiste ar NAP2027** | **Atbildīgās institūcijas un līdzatbildīgās institūcijas** | **Statuss** |
| **Mājokļu pieejamības pamatnostādnes 2021.-2027. gadam****Mērķis:** noteikt risinājumus ilgtermiņā pieejama mājokļa nodrošināšanā Latvijas iedzīvotājiem, paredzot, ka tiek sniegts atbalsts personu grupām mājokļu pieejamības nodrošināšanai; esošais dzīvojamais fonds līdz 2050. gadam atbilst mūsdienu energoefektivitātes, būvniecības un labiekārtotības standartiem; pastāv stabila jauna dzīvojamā fonda attīstība, lai nodrošinātu mājokļu pieejamību gan mājokļiem uz tirgus nosacījumiem, gan sociāli mazaizsargātām iedzīvotāju grupām | Prioritāte "Kvalitatīva dzīves vide un teritoriju attīstība" | **EM**LM, PKC (DLC) | **Izstrādes procesā** |
| **Izglītības un prasmju attīstības pamatnostādnes 2021.-2027. gadam****Mērķis:** noteikt vienotu valsts politiku un stratēģiju izglītībā, aptverot visus izglītības veidus un pakāpes - vispārējo izglītību, profesionālo un pieaugušo izglītību un augstāko izglītību, fokusējoties uz kvalitātes, efektivitātes, pieejamības un sadarbības aspektiem | Prioritāte "Zināšanas un prasmes personības un valsts izaugsmei" | **IZM**EM, KM, VM, IeM, AiM, ZM, VARAM, LM, SM, TM | **Izsludināts VSS****01.10.2020****VSS-830** |
| **Sporta politikas pamatnostādnes 2021.-2027. gadam****Mērķis:** palielināt Latvijas iedzīvotāju īpatsvaru, kuri nodarbojas ar fiziskām vai sportiskām aktivitātēm. Kā potenciāli iespējamos rīcības virzienus var minēt sporta nozares finansēšanas un pārvaldības sistēmas pilnveidi, sabiedrības iesaisti sportiskajās aktivitātēs, jaunatnes sporta (it īpaši talantu) un augstu sasniegumu sporta attīstību, sportisko aktivitāšu lomu un kvalitāti dažādās izglītības pakāpēs, sporta infrastruktūras attīstību, kā arī sporta ekonomiskos aspektus | Prioritāte "Kultūra un sports aktīvai un pilnvērtīgai dzīvei"Prioritāte "Stipras ģimenes, veseli un aktīvi cilvēki" | **IZM**Visas ministrijas, PKC (DLC) | **Izsludināts VSS****29.04.2021****VSS-394** |
| **Valsts valodas politikas pamatnostādnes 2021.-2027. gadam****Mērķis:** nodrošināt latviešu valodas - Latvijas Republikas valsts valodas un Eiropas Savienības oficiālās valodas - ilgtspēju, tās lingvistisko kvalitāti un konkurētspēju Latvijas un pasaules valodu tirgū, kā arī ietekmi Latvijas kultūrvidē. Valsts valodas politikas mērķa sasniegšanai ir noteikti četri rīcības virzieni:1) valsts valodas juridiskā statusa stiprināšana;2) valsts valodas izglītības politika;3) latviešu valodas zinātniskā izpēte un attīstīšana;4) sabiedrības līdzdalības nodrošināšana valsts valodas politikas īstenošanā un latviešu valodas attīstībā | Prioritāte "Vienota, droša un atvērta sabiedrība" | **IZM**AiM, ĀM, IeM, KM, LM, TM | **2021. gada 11. martā** **Izskatīts MK un atlikts** |
| **Saliedētas sabiedrības politikas pamatnostādnes 2021.-2027. gadam****Mērķis:** veicināt saliedētas un pilsoniskas sabiedrības veidošanos uz vienojošu demokrātijas vērtību un Latvijas valodas un kultūrtelpas pamata, ņemot vērā jaunos lokālos un globālos izaicinājumus. Galvenie darbības virzieni:1) pilsoniska kultūra un iekļaujošs pilsoniskums;2) nacionālā identitāte un piederība;3) integrācija | Prioritāte "Vienota, droša un atvērta sabiedrība" | **KM**LM, VARAM, IeM, IZM, TM, ĀM, FM, AiM, VK | **Pieņemtas/****Ministru kabineta 2021. gada 5. februāra rīkojums Nr. 72** |
| **Sociālās aizsardzības un darba tirgus politikas pamatnostādnes 2021.-2027. gadam****Mērķis:** sekmēt iedzīvotāju sociālo iekļaušanu, mazinot ienākumu nevienlīdzību un nabadzību, attīstot pieejamu un individuālajām vajadzībām atbilstošu sociālo pakalpojumu un juridiskā atbalsta sistēmu, kā arī veicinot augstu un iekļaujošu nodarbinātību un kvalitatīvu darba vidi.Pamatnostādņu fokuss plānots uz stratēģisko mērķu sasniegšanu sociālajā aizsardzībā, iekļaujošas nodarbinātības un cienīga darba veicināšanā.Galvenie rīcības virzieni:1) ilgtspējīga, stabila un adekvāta sociālā aizsardzība, kas nodrošina pietiekamu ekonomisko neatkarību;2) moderna un pieejama sociālo pakalpojumu sistēma, kas cita starpā uzlabo iedzīvotāju iespējas dzīvot neatkarīgi un dzīvot sabiedrībā, iekļauties izglītībā un darba tirgū;3) iekļaujošs darba tirgus ikvienam un kvalitatīvas darba vietas, atbalstot ilgtermiņa līdzdalību darba tirgū;4) attīstīta valsts nodrošinātā juridiskā atbalsta sistēma, paplašinot mazāk aizsargāto personu piekļuvi tiesu sistēmai | Prioritāte "Stipras ģimenes, veseli un aktīvi cilvēki"Prioritāte "Vienota, droša un atvērta sabiedrība" | **LM/TM**Visas ministrijas, PKC (DLC) | **Izsludināts VSS****13.05.2021.****VSS-434** |
| **Bērnu, jaunatnes un ģimenes attīstības pamatnostādnes 2021.-2027. gadam****Mērķis:** ģimenēm ar bērniem draudzīga sabiedrība, kas veicina **bērnu un jaunatnes labklājību, veselīgu attīstību un vienlīdzīgas iespējas**, kā arī nodrošina, lai valsts politika būtu izsvērta, pēctecīga un visaptveroša bērnu un ģimenes labklājības, jaunatnes, veselības un tiesību aizsardzības jomā. Pamatnostādnēs tiks savstarpēji papildinoši un detalizēti izstrādāti risinājumi, kas nodrošina noteiktā mērķa sasniegšanu vairākos rīcības virzienos - ģimenes kā vērtības stiprināšana sabiedrībā, bērna audzināšana un aprūpe, ģimeņu ar bērniem materiālās labklājības vecināšana, jauniešu patstāvīgas dzīves sākums, bērnu tiesību aizsardzības un atbalsta sistēmas pilnveide | Prioritāte "Stipras ģimenes, veseli un aktīvi cilvēki"Prioritāte "Zināšanas un prasmes personības un valsts izaugsmei"Prioritāte "Vienota, droša un atvērta sabiedrība" | **LM/PKC (DLC)/IeM/IZM/KM/VM/TM**EM/VARAM | **Izstrādes procesā** |
| **Digitālās transformācijas pamatnostādnes 2021.-2027. gadam****Mērķis:** attīstīt vienotus digitālus risinājumus un ieviest jaunus efektīvus, sabiedrībai pieejamus pakalpojumus un infrastruktūru atbilstoši pasaules informācijas sabiedrības mērķiem un ES digitālā vienotā tirgus attīstības tendencēm. Saturiskajā ietvarā tiks iekļauti tādi potenciāli attīstības virzieni kā digitālā pārvaldība, digitālie pakalpojumi, IKT arhitektūra, digitālā drošība, digitālās prasmes, tostarp racionālas un efektīvas (savienojama, kiberdroša, ar augstu veiktspēju) digitālās infrastruktūras izveide tieslietu jomā - valsts nozīmes reģistru un to sniegto pakalpojumu attīstība (ieviešot mākslīgā intelekta un mašīntulkošanas rīkus utt.), datu drošības un datu pielietojuma risinājumi | Prioritāte "Kvalitatīva dzīves vide un teritoriju attīstība"Prioritāte "Uzņēmumu konkurētspēja un materiālā labklājība"Prioritāte "Vienota, droša un atvērta sabiedrība" | **VARAM**Visas ministrijas, VK | **Izsludināts VSS****14.01.2021****VSS-48** |
| **Sabiedrības veselības pamatnostādnes 2021.-2027. gadam**Mērķis: samazināt potenciāli zaudēto mūža gadu skaitu; samazināt profilaktiski novēršamo un medicīniski novēršamo mirstību; mazināt nevienlīdzību veselības aprūpē un uzlabot valsts apmaksāto veselības aprūpes pakalpojumu pieejamību, samazinot pacientu tiešos maksājumus par veselības aprūpes pakalpojumiem; nodrošināt optimālu ārstniecības personu skaitu. Indikatīvie rīcības virzieni:1) veselīga un aktīva dzīvesveida paradumu nostiprināšana sabiedrībā, tai skaitā iesaistot sociāli atstumtās sabiedrības grupas;2) uz personu vērstas un integrētas veselības aprūpes attīstīšana;3) veselības aprūpes pakalpojumu kvalitātes un efektivitātes uzlabošana;4) ārstniecības personu optimāla skaita nodrošināšana, zināšanu un prasmju pilnveide;5) veselības aprūpes pārvaldības uzlabošana;6) nevienlīdzības mazināšana veselības aprūpē, valsts apmaksāto veselības aprūpes pakalpojumu pieejamības uzlabošana | Prioritāte "Stipras ģimenes, veseli un aktīvi cilvēki"Prioritāte "Kultūra un sports aktīvai un pilnvērtīgai dzīvei" | **VM**EM, FM, IeM, IZM, LM, SM, VARAM, ZM, PKC (DLC) | **Izsludināts VSS****25.02.2021****VSS-134** |

# I. Resocializācijas politikas mērķis

Resocializācijas politikas mērķis **ir** **mazināt noziedzīgās uzvedības riskus ieslodzītajiem un probācijas klientiem soda izpildes laikā, tādējādi radot priekšnoteikumus personas veiksmīgai iekļaušanai sabiedrībā pēc soda izpildes beigām, tai skaitā aktīvai līdzdalībai sabiedrības procesos (arī nodarbināmības jomā).**

Ņemot vērā minēto, resocializācijas politikas tiešā mērķa grupa – **ieslodzītie un probācijas klienti.**

Ārvalstu pētījumos un praksē aizvien vairāk dominē viedoklis, ka sodu izpilde nevar aprobežoties tikai ar darbu ar likumpārkāpēju, jo tieši ģimene un atbalsta personas ir tas resurss, kas nodrošina nepieciešamo atbalstu personas likumpaklausīgai dzīvei sabiedrībā pēc soda izciešanas[[30]](#footnote-31). Arī ārvalstu pieredze parāda, ka ģimenes saišu stiprināšana ir būtisks faktors ieslodzītā recidīva mazināšanai un ģimene ir viens no būtiskākajiem atbalstiem veiksmīgai ieslodzītā resocializācijai[[31]](#footnote-32). Sevišķi svarīgs šis nosacījums ir attiecībā uz nepilngadīgajiem un jauniešiem. To norāda arī Valsts kontrole 2019.gada revīzijas ziņojumā – lai katram bērnam jau no bērnības nodrošinātu stabilus pamatus attīstībai, svarīgi ir novērst vardarbību ģimenē un skolā, sniegt palīdzību krīzes situācijā, nodrošināt ģimenisku vidi tiem, kuriem tā nav bijusi, atbalstīt iespējas bērniem iekļauties skolā un plašākā sabiedrībā. Psiholoģiskā stabilitāte bērnībā veido pārliecību par sevi, spēju uzticēties un sadarboties ar citiem.[[32]](#footnote-33)

Ņemot vērā minēto, resocializācijas politikas netiešā mērķa grupa ir **ieslodzīto un probācijas klientu ģimenes locekļi un atbalsta personas.** Šī iemesla dēļ Pamatnostādnes paredz arī pasākumus šai mērķa grupai.

Resocializācijas politikas mērķis noteikts, ņemot vērā IeVP un VPD normatīvajos aktos noteikto kompetenci, kā arī ļoti stingru pieņēmumu, ka pēc kriminālsodu izpildes (un resocializācijas procesa) beigām turpinās personas integrācija sabiedrībā atbilstoši spēkā esošajiem normatīvajiem aktiem un institūciju kompetencei.

# II. Politikas rezultāti un rezultatīvie rādītāji

NAP ir iekļauts šāds rādītājs (virsrādītājs): *pilnu brīvības atņemšanas sodu izcietušu personu recidīva līmenis (2 gadus pēc soda izciešanas beigām izdarīts jauns noziedzīgs nodarījums, par kuru ierosināts kriminālprocess, vai persona notiesāta).*

Rādītāja noteikšanai tiks veikti attiecīgi pētījumi, tomēr noteikti jāmin, ka darbs, ko soda izpildes laikā veic kriminālsodu izpildes iestādes, veido tikai daļu no tiem faktoriem, kuri nosaka jauna noziedzīga nodarījuma recidīva iestāšanos. Recidīvu tikpat lielā mērā kā kriminālsoda izpildes laikā veiktais resocializācijas darbs, ietekmē situācija, kurā notiesātais atgriežas (vai ir kur dzīvot, vai dzīves apstākļi nav antisociāli?), sociālā vide, kurā persona atrodas (sociāli pozitīvu atbalsta personu esamība pirmajā laikā pēc atbrīvošanas, t.sk. vai ir ģimenes atbalsts vai atbalsta personas?), iespēja saņemt saviem specifiskajiem riskiem atbilstošus palīdzību un pakalpojumus (vai uzreiz ir pieejami iztikai nepieciešamie līdzekļi, iespēja saņemt psihiatra, psihologa palīdzību, atkarību mazināšanas pasākumi utt.), kā arī sabiedrības attieksme kopumā (piemēram, vai pēc cietuma ir iespējams atrast darba devēju, kas piedāvā legālu darbu, un kurš vēlas nodarbināt personu pēc cietuma?). Tādējādi ir nepamatoti recidīva rādītāju saistīt tikai ar resocializācijas procesu kriminālsoda soda izpildes laikā vai kriminālsodu izpildes sistēmas darbības efektivitāti.

Turklāt recidīva rādītāji reaģē uz reģistrētās noziedzības izmaiņām, un tāpēc to ietekmē dažādi apstākļi, kuri nav atkarīgi tikai no kriminālsodu izpildes politikas un darbības efektivitātes. Pat tad, ja nepieaug noziedzības līmenis, reģistrētās noziedzības rādītāji (ieskaitot recidīva rādītājus, kas ir viens no to raksturojošiem elementiem) var pieaugt tad, ja:

1) iedzīvotāji sāk vairāk uzticēties tiesībsargājošām iestādēm un aktīvāk ziņo par noziedzīgiem nodarījumiem;

2) tiesībsargājošo iestāžu darbs uzlabojās (ja, piemēram, policija spēs uzlabot atklāto noziedzīgo nodarījumu gadījumu īpatsvaru (piemēram, no 70% uz 75%), tad sagaidāms, ka arī probācijas klientu izdarītie, bet neatklātie noziegumi samazināsies, t.i., recidīvs pieaugs nevis tāpēc, ka probācijas klienti sāks biežāk izdarīt jaunus noziegumus, bet tāpēc, ka pieaugs atklāto noziedzīgo nodarījumu skaits).

Jāņem vērā, ka recidīva rādītāji var samazināties tad, ja:

1) sodu piemērošana uzlabojas – tiek piemēroti atbilstošāki sodi, precīzāk noteikts soda vai uzraudzības ilgums, u.tml.;

2) sodu izpildes institūciju (VPD un IeVP) darba efektivitāte uzlabojas straujāk nekā tiesībsargājošos iestāžu darba efektivitāte un sabiedrības uzticēšanās tiesībsargājošam iestādēm (ziņošana par noziedzīgiem nodarījumiem);

3) sabiedrība kļūst atvērtāka bijušo notiesāto uzņemšanai pēc soda izpildes, darba devēji ir gatavāki nodarbināt bijušos ieslodzītos, citas institūcijas (NVA, pašvaldību sociālie dienesti, NVO, kas strādā ar notiesātām personām, uzņēmēju atbalsts, u.tml.), kuras iesaistītas notiesāto pēc soda beigām sabiedrībā integrācijā, kļūst efektīvākas, pieaug citu institūciju sniegto pakalpojumu apjoms un kvalitāte.

Turklāt katra valsts, kurā tiek veikti recidīva pētījumi, nosaka savas recidīva definīcijas, analizē recidīvu noteiktā aspektā, kas liedz šādus rādītājus salīdzināt. Nereti atšķirības recidīva definīcijās var izraisīt pat nepamatotus secinājumus (piemēram, mērot, cik personas ir ar spēkā stājušos spriedumu notiesātas par atkārtota nozieguma izdarīšanu viena gada laikā pēc soda beigām, tiks iegūti ļoti labi rādītāji (mazs recidīvs), jo tiesu sistēma tik ātri nestrādā un absolūti lielākā daļa šādu tiesvedību tik īsā laika periodā vēl nebūs pabeigtas; savukārt mērot recidīvu pēc tādas pat definīcijas, bet 2 gadu laikā pēc atbrīvošanas, tiks iegūts pavisam cits un reālāks rezultāts, jo parasti krimināllietas tādā termiņā jau būs iztiesātas), ja tas netiek attiecīgi izskaidrots.

Ņemot vērā minēto, recidīva rādītāji ir ilustratīvi, tomēr tie nevar kalpot par resocializācijas darba vai kriminālsoda izpildes efektivitātes rādītājiem; tie drīzāk mēra “kopējo temperatūru” valstī, turklāt rezultātu nepieciešams skaidrot atkarībā no recidīva definīcijas īpatnībām.

Tāpēc resocializācijas politikas efektivitātes mērīšanai noteikti citi atšķirīgi politikas rezultāti un rezultatīvie rādītāji.

|  |
| --- |
| **1. Politikas rezultāts (PR)** - **Notiesāto un probācijas klientu īpatsvars, kas pēc soda izpildes beigām iesaistās nodarbināmībā un aktīvi iekļaujas sabiedrībā**  |
| ***Rezultatīvais rādītājs (RR)*** | **2021** | **2022** | **2023** | **2024** | **2025** | **2026** |
| 1. Notiesāto skaits, par kuriem vismaz vienu reizi 6 mēnešu laikā pēc atbrīvošanas pēc pilna brīvības atņemšanas soda izciešanas brīvības atņemšanas iestādē, ir veikti darba devēja nodokļu maksājumi  | Spēkā stājas normatīvie akti, kas pieļauj šādas informācijas saņemšanu  | Tiek fiksēta rādītāja vērtība  | Pieaug  | Pieaug  | Pieaug  | Pieaug  |
| 2. Notiesāto skaits, kuri 6 mēnešu laikā pēc pilna brīvības atņemšanas soda izpildes brīvības atņemšanas iestādē, ir reģistrēti Nodarbinātības valsts aģentūrā kā bezdarbnieki | Spēkā stājas normatīvie akti, kas pieļauj šādas informācijas saņemšanu  | Tiek fiksēta rādītāja vērtība | Pieaug  | Pieaug  | Pieaug  | Pieaug  |
| 3. Probācijas klientu (bez legālas nodarbošanās) skaits, par kuriem uzraudzības laikā vai pēc uzraudzības beigām ir veikti darba devēja nodokļu maksājumi (vismaz vienu reizi 6 mēnešu laikā pēc uzraudzības beigām) vai kuri ir reģistrēti NVA kā bezdarbnieki | Spēkā stājas normatīvie akti, kas pieļauj šādas informācijas saņemšanu  | Tiek fiksēta rādītāja vērtība | Pieaug  | Pieaug  | Pieaug  | Pieaug  |
| *Papildu skaidrojums:**Ja resocializācijas procesā notiesātais ir sadarbojies un soda izpildes laikā ir sasniegts maksimālais resocializācijas rezultāts, tad persona pēc ieslodzījuma beigām ir spējīga atrast legālu darbu (ir izpildīti nepieciešamie priekšnosacījumi legāla darba atrašanai – iegūts nepieciešamais izglītības līmenis (pabeigta pamatskola vai vidusskola), iegūta profesija, apgūta valsts valoda tādā līmenī, kas ļauj iesaistīties legālā nodarbinātībā, ir atrisinātas atkarību problēmas, atrasta dzīvesvieta, nodibinātas/atjaunotas sociāli pozitīvās saites ar ģimeni utt.), un par viņu tiek veikta nodokļu nomaksa no darba algas. Tāpat pozitīvi ir jāvērtē, ja persona pēc soda izpildes beigām ir stājusies NVA uzskaitē kā bezdarbnieks, jo tas liecina, ka persona ir gatava iesaistīties legālā nodarbināšanā.* *Attiecībā uz probācijas klientiem nozīmīgs ir rezultāts, ja uzraudzības rezultātā izdodas panākt personas iesaistīšanos legālā darbā vai vismaz reģistrēšanos NVA, kā arī tad, ja persona pēc uzraudzības beigām VPD spēj pati atrast legālu darbu.**Jāņem vērā, ka bijušie ieslodzītie un probācijas klienti bieži tiek nodarbināti pie nelegāliem darba devējiem vai gadījuma darbos, jo parasti viņiem iztrūkst kāda priekšnosacījuma iesaistei legālā nodarbinātībā (valsts valodas zināšanas, izglītība, nav profesijas, utt.).**Sasaiste:* • *Rezultatīvo rādītāju sasniegšana ir saistīta ar Darbības programmas* *4.3.4.6. pasākums un 4.3.4.7.. pasākums ietverto pasākumu īstenošanu.* • *Rezultatīvo rādītāju sasniegšana ir saistīta ar Latvijas Nacionālā attīstības plāna 2021.-2027.gadam rīcības virziena "Drošība" mērķa sasniegšanai veicamais uzdevums Nr. 441 “Efektīva soda izpilde un sodīto personu reintegrācija sabiedrībā, uzlabojot resocializācijas darbu, palielinot personāla pieejamību un nodrošinot adekvātu infrastruktūru, kā arī nostiprinot pašvaldību un NVO lomu ".* |
| **2. Politikas rezultāts (PR) – soda izpildes vajadzībām atbilstoša infrastruktūra IeVP un VPD, t.sk. ieviesti nepieciešamie e-risinājumi**, **efektivizējot iestāžu iekšējos procesus un atbrīvojot personālresursus resocializācijas īstenošanai**  |
| ***Rezultatīvais rādītājs (RR)*** | 2021 | 2022 | 2023 | 2024 | 2025 | 2026 |
| 1. Ieviesti e-risinājumi  | 2 | 2 | 2 | - | - | - |
| 2. E-indekss Valsts probācijas dienestā | 48 | 53 | 54 | 55 | 56 | 58 |
| 3. Vietu skaits, kur ieslodzītie tiek izvietoti drošos, resocializācijas īstenošanai piemērotos un starptautiskajām prasībām atbilstošos apstākļos | 586/12,1% no ieslodzījuma vietās esošo vietu skaita\*  | 586/12,1% no ieslodzījuma vietās esošo vietu skaita\* | 586/12,1% no ieslodzījuma vietās esošo vietu skaita\* | 1786/37% no ieslodzījuma vietās esošo vietu skaita\* | 1786/37% no ieslodzījuma vietās esošo vietu skaita\* | 1786/37% no ieslodzījuma vietās esošo vietu skaita\* |
| *\** īpatsvars aprēķināts par pamatu ņemot noteikto maksimālo vietu skaitu ieslodzījuma vietās 2021.gada 1.jūlijā. 2021.gada 1.jūlijā par minētajām prasībām un modernai resocializācijai atbilstošām ir atzīstamas 160 vietas Cēsu Audzināšanas iestādē nepilngadīgajiem (no jauna uzbūvētas vai renovētas un starptautiskajiem standartiem atbilstošas) un 200 vietas Atkarīgo centrs Olaines cietumā, kā arī renovētais Valmieras cietuma izmeklēšanas nodaļas korpuss (96 vietas) un slēgtā cietuma korpuss (130 vietas).*Sasaiste* • *Rezultatīvo rādītāju sasniegšana ir saistīta ar Darbības programmas 4.3.4.6 pasākums. un 4.3.4.7. pasākums ietverto pasākumu īstenošanu.* • *Rezultatīvo rādītāju sasniegšana ir saistīta ar Latvijas Nacionālā attīstības plāna 2021.-2027.gadam rīcības virziena "Drošība" mērķa sasniegšanai veicamais uzdevums Nr. 441 “Efektīva soda izpilde un sodīto personu reintegrācija sabiedrībā, uzlabojot resocializācijas darbu, palielinot personāla pieejamību un nodrošinot adekvātu infrastruktūru, kā arī nostiprinot pašvaldību un NVO lomu".* |
| **3. Politikas rezultāts (PR)** – **veicināta institūciju sadarbība un sodu izcietušo personu iekļaušana sabiedrībā** (**pilnveidota pašvaldību, NVO un citu institūciju izpratne par katra sektora lomu atkārtota likumpārkāpuma novēršanā un sodu izcietušo personu reintegrācijā, tādējādi veicinot sabiedrības gatavību uzņemt personu pēc soda izciešanas un veicinot personas aktīvu iekļaušanos sabiedrības procesos, t.sk. nodarbināmību)** |
| ***Rezultatīvais rādītājs (RR)*** | **2021** | **2022** | **2023** | **2024** | **2025** | **2026** |
| 1. IeVP organizēti izglītojoši, atbalsta un konsultatīvi pasākumi pašvaldībām, NVO un citām institūcijām | 6 | 9 | 5 | 5 | 5 | 5 |
| 2. VPD organizēti izglītojoši, atbalsta un konsultatīvi pasākumi pašvaldībām, NVO un citām institūcijām, tajā skaitā par sociālās uzņēmējdarbības veicināšanai | 20 | 25 | 32 | 33 | 34 | 35 |
| 3. Izglītojošos, atbalsta un konsultatīvajos pasākumos iesaistīto pašvaldību, NVO un citu institūciju dalībnieku skaits | 860 | 960 | 1300 | 1300 | 1400 | 1450 |
| *Papildu skaidrojums:* 2.rezultatīvajā rādītājā tiks ietverti:* Sadarbības uzlabošanas, zināšanu un pieredzes apmaiņas pasākumu skaits, kurus VPD organizē sadarbībā ar nevalstiskā sektora organizācijām;
* Reģionālo NVO konsultatīvo sanāksmju skaits;
* Reģiona TSV konsultatīvo padomju sanāksmju skaits.

*Sasaiste* • *Rezultatīvo rādītāju sasniegšana ir saistīta ar Darbības programmas 4.3.4.6. pasākums un 4.3.4.7. pasākums ietverto pasākumu īstenošanu.* • *Rezultatīvo rādītāju sasniegšana ir saistīta ar Latvijas Nacionālā attīstības plāna 2021.-2027.gadam rīcības virziena "Drošība" mērķa sasniegšanai veicamais uzdevums Nr. 441 “Efektīva soda izpilde un sodīto personu reintegrācija sabiedrībā, uzlabojot resocializācijas darbu, palielinot personāla pieejamību un nodrošinot adekvātu infrastruktūru, kā arī nostiprinot pašvaldību un NVO lomu".* |

# III. Rīcības virzieni un uzdevumi

Lai sasniegtu Pamatnostādnēs definēto resocializācijas politikas mērķi, Pamatnostādnēs ietverti konkrēti rādītāji un uzdevumi[[33]](#footnote-34), kas strukturēti četros savstarpēji saskaņotos un saistītos rīcības virzienos:

1. turpināt pilnveidot resocializācijas darbu ar ieslodzītajiem un probācijas klientiem atbilstoši mainīgās vides izaicinājumiem, t.sk. jaunām mērķa grupām, kā arī ieviešot resocializācijas darba (kriminālsoda izpildes) efektivitātes mērījumu sistēmu;
2. nodrošināt jaunajām resocializācijas vajadzībām atbilstoša personāla pieejamību ieslodzījuma vietās un Valsts probācijas dienestā, t.sk. attiecībā arī uz brīvprātīgajiem un līdzgaitniekiem*;*
3. nodrošināt soda izpildes vajadzībām adekvātu infrastruktūru, t.sk. nepieciešamos e-risinājumus;
4. stiprināt pašvaldību un NVO lomu, t.sk. veidojot izpratni par katra sektora lomu atkārtota likumpārkāpuma novēršanā, izglītojot un nodrošinot atbalsta pasākumus NVO, pašvaldībām un citām institūcijām, tādējādi veicinot sabiedrības gatavību uzņemt personu pēc soda izciešanas un veicinot personas aktīvu iekļaušanos sabiedrības procesos, t.sk. nodarbināmību.

Minēto rīcības virzienu un uzdevumu īstenošana ļaus sasniegt arī Darbības programmas 4.3.4.6. pasākums un 4.3.4.7. pasākums noteiktos iznākuma un rezultāta rādītājus.

**1. Rīcības virziens – turpināt pilnveidot resocializācijas darbu ar ieslodzītajiem un probācijas klientiem atbilstoši mainīgās vides izaicinājumiem, t.sk. jaunām mērķa grupām, kā arī ieviešot resocializācijas darba (kriminālsoda izpildes) efektivitātes mērījumu sistēmu**

IeVP projekta Nr.9.1.2., projekta Nr.9.1.3., Ieslodzīto resocializācijas pamatnostādņu un to Īstenošanas plāna īstenošanas rezultātā ir kļuvis skaidrs, ka arī turpmāk ļoti liela uzmanība ir jāvelta resocializācijas instrumentu atbilstībai mainīgajām ieslodzīto un probācijas klientu vajadzībām. Tas ir arī starptautiskajās rekomendācijās uzsvērts princips, ka kriminālsodu izpildes iestādēm soda izpildes procesā ir jāizmanto uz pierādījumiem balstītas metodes un zinātniski pamatoti darba instrumenti, kuru efektivitāte ir regulāri jāpārbauda pētījumos.

Turklāt gan ieslodzīto, gan probācijas klientu “vidējās vajadzības” nemitīgi mainās – mainās gan dažādu grupu īpatsvars (piemēram, aizvien vairāk personu ar garīgās veselības problēmām, uzvedības traucējumiem, atkarībām), gan kvalitatīvais sastāvs (vairāk notiesātu amatpersonu par ekonomiskajiem noziegumiem), tāpat arī ārvalstīs rodas aizvien jauni un kvalitatīvi darba instrumenti aizvien specializētāku klientu vajadzību konstatēšanai, kas būtu ļoti noderīgi arī Latvijas situācijai. Tāpat gadu gaitā ir radusies nepieciešamība pēc specifiskiem instrumentiem attiecībā uz sievietēm, jo līdz šim visi instrumenti pārsvarā ir veidoti atbilstoši vīriešu vajadzībām un attiecībā uz sievietēm ar tiem nevar sasniegt maksimālo rezultātu. Aizvien dinamiskākā ikdiena rada nepieciešamību pārskatīt arī līdz šim izmantoto resocializācijas modeli un darba metodes – ir jārisina jautājumi par aizvien specifiskākiem atbalsta pasākumiem ne tikai ieslodzītajiem, probācijas klientiem, bet arī viņu ģimenes locekļiem (t.sk. atbalsta personām), kam ir milzīga loma likumpaklausīgas dzīves iespējamībā pēc soda beigām.

Šī rīcības virziena īstenošana nodrošinās arī Darbības programmas 4.3.4.6. pasākums un 4.3.4.7. pasākums noteikto iznākuma un rezultāta rādītāju sasniegšanu:

• 4.3.4.7. pasākums rādītājs “Ieslodzītie, viņu ģimenes locekļi un atbalsta personas” (Atbalstu saņēmušie ieslodzītie, viņu ģimenes locekļi un atbalsta personas ir personas, kas saņēmušas atbalstu, un tādejādi ir radīti vai uzlaboti priekšnoteikumi ieslodzītās personas veiksmīgai iekļaušanai sabiedrībā, tai skaitā aktīvai līdzdalībai sabiedrības procesos, ir sekmētas bijušo ieslodzīto vienlīdzīgas iespējas un aktīvu līdzdalību nodarbināmības priekšnosacījumu nodrošināšana), starpposma vērtība uz 31.12.2024. – 300 personas, sasniedzamā vērtība uz 31.12.2029. – 3000 personas.

* 4.3.4.6. pasākums rādītājs “Probācijas klienti” (Atbalstu saņēmušie probācijas klienti ir personas, kuras saņēmušas atbalstu, tādējādi sekmējot probācijas klientu vienlīdzīgas iespējas un aktīvu līdzdalību sabiedrības procesos un nodarbināmības priekšnosacījumu nodrošināšanā), sstarpposma vērtība uz 31.12.2024. – 525 personas, sasniedzamā vērtība uz 31.12.2029. – 2655 personas.
* 4.3.4.6. pasākums un 4.3.4.7. pasākums rādītājs “Nacionāla, reģionāla vai vietēja mēroga valsts administrācijas vai sabiedrisko pakalpojumu iestādes, kas saņēmušas atbalstu” ietver arī IeVP un VPD.

|  |  |  |  |  |  |
| --- | --- | --- | --- | --- | --- |
| **Nr. p. k.** | **Uzdevums** | **Izpildes termiņš(gads)** | **Atbildīgā institūcija** | **Līdzatbil-dīgās institūcijas** | **Sasaiste ar politikas rezultātu un rezultatīvo rādītāju** |
| 1. | Ieslodzīto un probācijas klientu resocializācijas instrumentu pilnveidošana  | 2023. gada 1. janvāris-2027. gada 31. decembris | IeVP, VPD |  TM | 1.PR1.RR2.RR |
| 2. | Probācijas klientu resocializācijas modeļa pārskatīšana un pilnveidošana  | 2023. gada 1. janvāris-2027. gada 31. decembris | VPD |  TM | 1.PR1.RR |
| 3. | Jaunu atbalsta pasākumu ieviešana ieslodzītajiem, probācijas klientiem, viņu ģimenes locekļiem (t.sk. atbalsta personām)  | 2023. gada 1. janvāris-2027. gada 31. decembris | IeVP, VPD |  TM | 1.PR1.RR2.RR |
| 4. | Jaunu resocializācijas darba metožu ieviešana, t.sk. darbam ar ieslodzītajiem, probācijas klientiem – sievietēm un probācijas klientiem ar garīgās veselības problēmām | 2023. gada 1. janvāris-2027. gada 31. decembris | IeVP, VPD |  TM | 1.PR1.RR2.RR |
| 5. | Kriminālsodu izpildes (resocializācijas darba) efektivitātes pētījumi, t.sk. probācijas klientu sociālās iekļaušanas koeficienta modeļa izstrāde | 2023. gada 1. janvāris-2027. gada 31. decembris | IeVP, VPD |  TM | 1.PR1.RR2.RR |

**2. Rīcības virziens – Nodrošināt jaunajām resocializācijas vajadzībām atbilstoša personāla pieejamību ieslodzījuma vietās un Valsts probācijas dienestā, t.sk. attiecībā arī uz brīvprātīgajiem un līdzgaitniekiem**

Personāls ir galvenais resurss un tikai ar apmierinātu, apmācītu un profesionāli noturīgu personālu ir iespējams sasniegt vēlamo resocializācijas procesa rezultātu. Darbs ar ieslodzītajiem un probācijas klientiem ir smags un sarežģīts gan tāpēc, ka tās ir personas ar uzvedības traucējumiem, garīgās veselības traucējumiem, atkarīgie, u.tml., gan arī tāpēc, ka personas soda izpildes procesā nonāk piespiedu kārtā, un bieži vien tāpēc ir dusmīgas, agresīvas un aizkaitinātas. Tāpēc personālam ir jāprot un jāspēj atrast pieeja katram klientam ne tikai, lai veidotu normālu komunikāciju, bet arī motivētu iesaistīties resocializācijas procesā, kvalificēti nodrošinātu resocializācijas programmu vadīšanu, riska un vajadzību izvērtēšanu utt. Tāpēc ir jāturpina iepriekš uzsāktās iniciatīvas attiecībā uz personāla apmācībām un profesionālās noturības stiprināšanu. Tas sakņojas arī IeVP projekta Nr.9.1.3., Ieslodzīto resocializācijas pamatnostādņu un to Īstenošanas plāna īstenošanas rezultātos.

Ieslodzījuma vietu darbībā aizvien lielāku lomu ieņem Satversmes tiesas spriedumos paustās atziņas, kur aizvien biežāk parādās norādes uz individuāla izvērtējuma nepieciešamību ieslodzījuma vietu darbībā (ne tikai resocializācijas procesa gaitā). Tas prasa kontaktpersonu sistēmas pakāpenisku ieviešanu, kas kopumā veicinās arī resocializācijas procesa īstenošanu, jo tādējādi lielāku lomu ieņems arī katra notiesātā individuālie resocializācijas rezultāti. Tāpat ir nepieciešams normatīvi nostiprināt ieslodzījuma vietās īstenotā sociālā darba atšķirības un izveidot aprūpes modeli ieslodzītajiem, kas paši par sevi nespēj parūpēties. Minētais kopsummā pozitīvi ietekmēs resocializācijas procesu un personāla iesaisti tajā.

Šī rīcības virziena īstenošana nodrošinās t.sk. Darbības programmas 4.3.4.6. pasākums un 4.3.4.7. pasākumsnoteiktos iznākuma un rezultāta rādītāju sasniegšanu:

• Rādītājs **“**Nacionāla, reģionāla vai vietēja mēroga valsts administrācijas vai sabiedrisko pakalpojumu iestādes, kas saņēmušas atbalstu” ietver arī IeVP un VPD.

|  |  |  |  |  |  |
| --- | --- | --- | --- | --- | --- |
| **Nr. p. k.** | **Uzdevums** | **Izpildes termiņš(gads)** | **Atbildīgā institūcija** | **Līdzatbildīgās institūcijas** | **Sasaiste ar politikas rezultātu un rezultatīvo rādītāju** |
| 1. | Ieslodzījuma vietu, probācijas darbinieku un brīvprātīgo apmācības kvalifikācijas pilnveidošanai, profesionālās noturības veicināšanas pasākumi, ieskaitot supervīzijas | 2023. gada 1.janvāris-2027. gada 31. decembris | IeVP, VPD |  TM | 1.PR1.RR2.RR |
| 2.  | IeVP projektā Nr.9.1.3 paredzēto mācību programmu aprobācija un īstenošanas uzsākšana jaunajā Mācību centrā | Aprobācijas uzsākšana no 2021. gada 1. oktobra;Īstenošanas uzsākšana no 2023. gada 1. decembra | IeVP |  TM | 1.PR1.RR2.RR |
| 3. | Kontaktpersonu ieviešanas uzsākšana atsevišķās brīvības atņemšanas iestādēs | 2023.gada 1.janvāris | TM | IeVP | 1.PR1.RR2.RR |
| 4. | Individuālā izvērtējuma ieviešanas uzsākšana brīvības atņemšanas iestādēs | 2025. gada 31. decembris | TM | IeVP | 1.PR1.RR2.RR |
| 5. | Sociālā darba ieslodzījuma vietās īpatnību izvērtēšana un nostiprināšana normatīvajos aktos | 2022. gada 1. janvāris-2024. gada 31. decembris | TM | IeVP | 1.PR1.RR2.RR |
| 6. | Ieslodzīto, kas nespēj sevi aprūpēt, aprūpes organizēšanas modeļu izvērtējums un virzīšana izskatīšanai valdībā | 2022. gada 1. marts | TM | IeVP | 1.PR1.RR2.RR |

**3.Rīcības virziens – Nodrošināt soda izpildes vajadzībām adekvātu infrastruktūru, t.sk. nepieciešamos e-risinājumus**

Atbilstoša un efektīva darba vide ir izšķirošs kritērijs augstu darba rezultātu sasniegšanai, un resocializācijas process nav izņēmums. Vide šajā gadījumā ir ne tikai telpas un ēkas, kurās notiek kriminālsoda izpilde, bet arī moderni tehnoloģiskie instrumenti un palīglīdzekļi, kas ļauj aizvien vairāk personālresursu novirzīt tieši darbam ar ieslodzīto un probācijas klientu resocializāciju, t.sk. uzvedības un domāšanas maiņu. Tāpēc ir jāturpina valdības uzdevumā jau uzsāktais darbs gan pie jaunā Liepājas cietuma būvniecības nodrošināšanas, gan dažādu e-risinājumu ieviešana gan ieslodzījuma vietās, gan probācijas darbā.

|  |  |  |  |  |  |
| --- | --- | --- | --- | --- | --- |
| **Nr. p. k.** | **Uzdevums** | **Izpildes termiņš(gads)** | **Atbildīgā institūcija** | **Līdzatbildīgās institūcijas** | **Sasaiste ar politikas rezultātu un rezultatīvo rādītāju** |
| 1. | Nepieciešamo e-risinājumu izstrāde un ieviešana IeVP un VPD darba efektivizācijai, t.sk. e-lietas 2.kārta | 2023. gada 1. janvāris-2027. gada 31. decembris | IeVP, VPD |  TM | 2.PR1.RR |
| 2. | Ieslodzītajiem domātās tālmācības e-vides izveide, profesionālās kvalifikācijas pilnveides pasākumi ieslodzītajiem jaunizstrādātajā e-vidē | 2023. gada 1. janvāris-2027. gada 31. decembris | IeVP |  TM | 2.PR1.RR |
| 3. | E-risinājumi notiesātā soda izpildes un resocializācijas gaitas fiksēšanai IeVP un VPD  | 2023. gada 1. janvāris-2027. gada 31. decembris | IeVP, VPD | TM  | 2.PR1.RR |
| 4.  | Jaunā Liepājas cietuma būvniecība | 2021. gada 1. janvāris-2024.gada 31.decembris | TM | TNA, IeVP | 1.PR2.RR |
| 5.  | NFI projektā paredzētā jaunā Mācību centra būvniecība un darbības uzsākšana | 2022.gada 1.marts – 2024.gada 1.decembris | IeVP |  TM | 1.PR1.RR2.RR |
| 5. | NFI projektā paredzētā atklātā cietuma korpusu būvniecība | 2021. gada 1. decembris – 2023. gada 1. janvāris | IeVP  |  TM | 2.PR2.RR |
| 7. | Darbam ar bērniem un jauniešiem pielāgotas telpas, t.sk. taisnīguma atjaunošanas aktivitāšu īstenošanai (VPD) | 2023. gada 1. janvāris – 2027. gada 31. decembris | VPD |  TM | 2.PR2.RR |

**4.rīcības virziens – Stiprināt pašvaldību un NVO lomu, t.sk. veidojot izpratni par katra sektora lomu atkārtota likumpārkāpuma novēršanā, izglītojot un nodrošinot atbalsta pasākumus NVO, pašvaldībām un citām institūcijām, tādejādi veicinot sabiedrības gatavību uzņemt personu pēc soda izciešanas un personas aktīvu iekļaušanos sabiedrības procesos, t.sk. nodarbināmību**

Noziegumus izdara personas, kuras par tādām ir izveidojušās sabiedrībā un tajos notiekošo procesu rezultātā (ģimenē utt.). Kriminālsodu izpildes laikā persona tiek pilnībā (ieslodzījumā) vai daļēji (ar ierobežojumiem, kas izriet no sabiedrībā izciešama soda) izolēta no sabiedrības, tomēr pēc soda beigām personai agrāk vai vēlāk ir jāatgriežas sabiedrībā. Ja sabiedrībā (ģimenē, tuvāko personu lokā) turpinās tie paši procesi, kas mijiedarbībā ar personu jau vienu reizi ir izraisījuši noziegumu, tad visai paredzama ir nozieguma atkārtošanās. Ja resocializācijas process soda izpildes laikā ir izdevies panākt būtisku resocializācijas rezultātu, tad tā efekts ar laiku zūd, ja persona sabiedrībā nevar atrast sociāli pozitīvus atbalsta punktus – ja nevar atrast legālu darbu, ja tai nav dzīvesvietas, jāatgriežas antisociālā vidē u.tml.

IeVP projekta Nr.9.1.2., projekta Nr.9.1.3., un Ieslodzīto resocializācijas pamatnostādņu un to Īstenošanas plāna īstenošanas laikā esam pārliecinājušies, ka lielu lomu spēlē arī sabiedrībā joprojām valdošie stereotipi, kas nereti traucē pat dažādās iesaistītajās institūcijās strādājošajiem profesionāļiem. Tieši šiem profesionāļiem ir milzīga loma personas “noturēšanā” uz likumpaklausīgas dzīves ceļa, tomēr nereti pat viņiem pietrūkst informācija par to, kas ar notiesāto notiek resocializācijas ietvaros soda izpildes laikā. Tāpēc ir nepieciešams ļoti lielu uzmanību pievērst pasākumiem, kas vērsti uz starpinstitucionālās sadarbības veicināšanu, dažādiem izglītojošiem pasākumiem, kā arī taisnīguma atjaunošanas ideju veicināšanai.

Šī rīcības virziena īstenošana nodrošinās t.sk. Darbības programmas 4.3.4.6. pasākums un 4.3.4.7. pasākumsnoteiktos iznākuma un rezultāta rādītāju sasniegšanu:

* 4.3.4.7.. pasākums rādītājs “Ieslodzītie, viņu ģimenes locekļi un atbalsta personas” (Atbalstu saņēmušie ieslodzītie, viņu ģimenes locekļi un atbalsta personas ir personas, kas saņēmušas atbalstu, un tādejādi ir radīti vai uzlaboti priekšnoteikumi ieslodzītās personas veiksmīgai iekļaušanai sabiedrībā, tai skaitā aktīvai līdzdalībai sabiedrības procesos, ir sekmētas bijušo ieslodzīto vienlīdzīgas iespējas un aktīvu līdzdalību nodarbināmības priekšnosacījumu nodrošināšana), starpposma vērtība uz 31.12.2024. – 300 personas, sasniedzamā vērtība uz 31.12.2029. – 3000 personas.

• 4.3.4.6. pasākums rādītājs “Probācijas klienti” (Atbalstu saņēmušie probācijas klienti ir personas, kuras saņēmušas atbalstu, tādējādi sekmējot probācijas klientu vienlīdzīgas iespējas un aktīvu līdzdalību sabiedrības procesos un nodarbināmības priekšnosacījumu nodrošināšanā), starpposma vērtība uz 31.12.2024. – 525 personas, sasniedzamā vērtība uz 31.12.2029. – 2655 personas.

* 4.3.4.6. pasākuma un 4.3.4.7.. pasākuma rādītājs **“**Nacionāla, reģionāla vai vietēja mēroga valsts administrācijas vai sabiedrisko pakalpojumu iestādes, kas saņēmušas atbalstu” – tai skaitā IeVP un VPD.

|  |  |  |  |  |  |
| --- | --- | --- | --- | --- | --- |
| **Nr. p. k.** | **Uzdevums** | **Izpildes termiņš(gads)** | **Atbildīgā institūcija** | **Līdzatbildīgās institūcijas** | **Sasaiste ar politikas rezultātu un rezultatīvo rādītāju** |
| 1.  | Starpinstitūciju sadarbības pilnveidošanas pasākumi un apmācības iesaistīto institūciju pārstāvjiem, t.sk. NVO pārstāvjiem | 2023. gada 1. janvāris-2027. gada 31. decembris | IeVP, VPD  | TM, LM, pašvaldības, NVO, citas institūcijas | 3.PR1.RR2.RR |
| 2.  | Izglītojoši pasākumi un sociālās kampaņas dažādu sabiedrības sektoru pārstāvjiem  | 2023. gada 1. janvāris-2027. gada 31. decembris | IeVP, VPD | TM, pašvaldības, NVO, citas institūcijas | 3.PR1.RR2.RR |
| 3.  | Taisnīguma atjaunošanas (*restorative justice*) pasākumi  | 2023. gada 1. janvāris-2027. gada 31. decembris | VPD | TM, pašvaldības, NVO, citas institūcijas | 3.PR1.RR2.RR |
| 4. | Sabiedrības iesaistes un atbalsta pasākumi notiesāto personu sociālās uzņēmējdarbības attīstībai | 2023. gada 1. janvāris-2027. gada 31. decembris | VPD | TM, IeVP, NVO | 3.PR1.RR2.RR |
| 5. | Regulāras ikgadējas apmācības pašvaldību un citu institūciju darbiniekiem par personu noziedzīgās uzvedības riskiem, notiesātā personības īpatnībām, par kriminālsoda izpildes laikā veicamo resocializācijas darbu un starpinstitucionālo sadarbības lomu jauna likumpārkāpuma novēršanā | 2021. gada 1. janvāris-2027. gada 31. decembris | IeVP, VPD | TM, LM, pašvaldības, NVO, tiesas, prokurori | 3.PR1.RR2.RR |
| 6. | Rokasgrāmata pašvaldību sociālajiem darbiniekiem par darbu ar likumpārkāpējiem | 2021. gada 1. janvāris-2022. gada 31. decembris | IeVP/VPD | TM | 3.PR1.RR2.RR |

# IV. Teritoriālā perspektīva

Pamatnostādņu īstenošana nav saistīta ar teritoriālo perspektīvu, jo Pamatnostādnēs definētie uzdevumi jāīsteno notiesātā vai probācijas klienta atrašanās vietā.

Šobrīd ieslodzījuma vietas nav vienmērīgi izvietotas Latvijas teritorijā, to izvietojumu ietekmējuši dažādi vēsturiski apstākļi. Savukārt VPD teritoriālās struktūrvienību izvietojums ir piesaistīts tiesu izvietojumam Latvijas teritorijā, tomēr VPD nevar ietekmēt probācijas klientu sadalījumu teritoriālajā aspektā, to nosaka klientu iepriekšējās dzīvesvietas atrašanās vieta vai arī probācijas klienta vēlme dzīvot noteiktas pašvaldības teritorijā.

# V. Ietekmes novērtējums uz valsts un pašvaldību budžetiem (indikatīvs)

Darbības programmas 4.3.4.6. pasākuma un 4.3.4.7. pasākuma atbalstītajās darbībās iezīmēts noteikts ESF līdzekļu apjoms Tieslietu ministrijai:

|  |  |  |  |  |  |  |  |
| --- | --- | --- | --- | --- | --- | --- | --- |
| **SAM nosaukums** | **EURfinansējums kopā** | **EURKP finansējums kopā** | **EURESF** | **KP finansējuma intensitāte** | **EURNacionālais finansējums kopā** | **EURValsts budžeta finansējums** | **Valsts budžeta finansējuma intensitāte** |
| **4.3.4.6.****Resocializācijas pakalpojumu probācijas klientiem pilnveidošana un taisnīguma atjaunošanas pieeju attīstība, veicinot probācijas klientu aktīvu līdzdalību sabiedrības procesos un radot priekšnosacījumus viņu veiksmīgai iekļaušanai un nodarbināmībai** | 3 371 250 | 2 865 563 | 2 865 563 | 85% | 505 687,5 | 505 687,5 | 15% |
| **4.3.4.7****Nodarbināmības priekšnosacījumu nodrošināšana ieslodzītajiem pilnveidojot resocializācijas sistēmas efektivitāti, vienlaikus sekmējot bijušo ieslodzīto iekļaušanos, vienlīdzīgas iespējas un aktīvu līdzdalību** | 3 371 250 | 2 865 563 | 2 865 563 | 85% | 505 687,5 | 505 687,5 | 15% |

Tiek plānots, ka ESF finansējums atsevišķu uzdevumu īstenošanai indikatīvi sadalīsies šādi:

|  |  |  |  |
| --- | --- | --- | --- |
|  **4.3.4.6. pasākums****Resocializācijas pakalpojumu probācijas klientiem pilnveidošana un taisnīguma atjaunošanas pieeju attīstība, veicinot probācijas klientu aktīvu līdzdalību sabiedrības procesos un radot priekšnosacījumus viņu veiksmīgai iekļaušanai un nodarbināmībai** | **Detalizētāks aktivitātes saturs (indikatīvi)** | **Sasaiste ar Pamatnostādnēs plānotajiem uzdevumiem** | **Kopējais pasākuma finansējums - 3 371 250 euro** |
| *Ārvalstu pieredzes pētniecība, probācijas un resocializācijas darba organizēšanas instrumentu un programmu pilnveidošana un jaunu instrumentu izstrāde/ieguve/ieviešana, ieskaitot instrumentu un programmu aprobēšanu un validizēšanu, atbilstoši dažādu probācijas klientu mērķgrupu resocializācijas vajadzībām, jaunieviesto un pilnveidoto resocializācijas instrumentu un darba metožu ieviešana e-vidē, t. sk. e-mācību attīstīšana****Kopā: 283 074 euro*** | 1.rīcības virziena 1.4.uzdevums3.rīcības virziens 3.uzdevums |
| *Valsts probācijas dienesta darbinieku kapacitātes celšana un profesionālās noturības stiprināšana* ***Kopā: 1 197 010 euro*** | 2.rīcības virziena 1.uzdevums |
| *Probācijas klientu resocializācijas modeļa pilnveidošana, jaunu (interaktīvu) resocializācijas darba metožu attīstība, aprobācija un īstenošana* ***Kopā: 95 250 euro*** | 1.rīcības virziena 2.uzdevums |
| *Sociālās iekļaušanas koeficienta metodikas izstrāde un ieviešana, t.sk. ārvalstu pieredzes pētniecība* ***Kopā: 128 723 euro*** | 1.rīcības virziena 5.uzdevums |
| *Dienesta brīvprātīgo darba programmu pilnveidošana un īstenošana, pasākumu brīvprātīgo kopienas attīstībai un saliedēšanai īstenošana* ***Kopā: 59 663 euro*** | 2.rīcības virziena 1.uzdevums |
| *Atbalsta pasākumus izstrāde un īstenošana probācijas klientu resocializācijai, viņu ģimenes locekļiem, t.sk. atbalsta personām, pasākumu īstenošanas ģimenes saišu stiprināšanai;****Kopā:*** ***257 502 euro*** | 1.rīcības virziena 3.uzdevums |
| *Ikgadējās konferences dienesta nodarbinātajiem un sadarbības partneriem; starpinstitūciju sadarbības pilnveidošanas pasākumus un apmācības iesaistīto institūciju un brīvprātīgo pārstāvjiem, t.sk. NVO pārstāvjiem****Kopā: 195 756 euro*** | 4.rīcības virziens 1.uzdevums |
| *Sabiedrību, t.sk. tiesnešu, prokuroru, tiesībaizsardzības iestāžu, pašvaldību, citu institūciju un NVO darbinieku, informējoši/izglītojoši pasākumi un sociālās kampaņas****Kopā: 71 500euro*** | 4.rīcības virziens 2., 5.uzdevums |
| *Sabiedrības iesaistes un atbalsta pasākumi notiesāto personu sociālās uzņēmējdarbības attīstībai****Kopā: 17 320 euro*** | 4.rīcības virziens 4.uzdevums |
| *Publicitātes pasākumi, t.sk. konferences un citi pasākumi dienesta nodarbinātajiem, sadarbības partneriem no valsts un nevalstiskā sektora, lai informētu par projekta īstenošanas rezultātiem un resocializācijas sistēmas attīstības perspektīvām.**IT attīstība, ieskaitot klientu lietu vadības kvalitātes sistēmas pilnveidošanu****Kopā: 102 500 euro*** | 3.rīcības virziena 1.uzdevums4.rīcības virziens 2.uzdevums |
| *Projekta vadības un projekta personāla darbavietu izmaksas****Kopā:*** ***962 952 euro*** |  |
|  **4.3.4.7 pasākums****Nodarbināmības priekšnosacījumu nodrošināšana ieslodzītajiem pilnveidojot resocializācijas sistēmas efektivitāti, vienlaikus sekmējot bijušo ieslodzīto iekļaušanos, vienlīdzīgas iespējas un aktīvu līdzdalību** | **Detalizētāks aktivitātes saturs:** |  | **Kopējais pasākuma finansējums - 3 371 250 EUR** |
| *Specializētu riska un vajadzību novērtējuma instrumentu un resocializācijas programmu (piem., nepilngadīgie ar atkarību, ekonomiskie noziedznieki, kibernoziedznieki) izstrāde/ieguve/ieviešana, instrumentu un programmu aprobēšana un validizēšana, esošo riska un vajadzību novērtējuma instrumentu un resocializācijas programmu efektivitātes izpēte, validizācija un aprobācija; drošības risku izvērtējuma instrumenta izstrāde/ieguve****Kopā: 708 138,4 euro*** | 1.rīcības virziena 1., 4. uzdevums3.rīcības virziens 3.uzdevums |
| *speciālistu konsultācijas, jaunu atbalsta pasākumu, t.sk. informatīvu pasākumu, izstrāde un īstenošana ieslodzītajiem, viņu ģimenes locekļiem (t.sk. atbalsta personām)****Kopā: 902 694 euro*** | 1.rīcības virziena 3. uzdevums |
| *resocializācijas darba un kriminālsodu izpildes efektivitātes mērījumu sistēmas ieviešana, t.sk. pētījumi****Kopā: 105 600 euro*** | 1.rīcības virziena 5. uzdevums |
| *nodarbināto un brīvprātīgo kapacitātes celšana, profesionālās kvalifikācijas paaugstināšanas un profesionālās noturības veicināšanas pasākumi, piem., supervīzijas, koučinga un ikgadējās konferences, u.c., e-mācību attīstība;****Kopā:*** ***496 921,6 euro*** | 2.rīcības virziena 1.uzdevums |
| *starpinstitūciju sadarbības pilnveidošanas pasākumi un apmācības iesaistīto institūciju un NVO pārstāvjiem****Kopā: 15 216 euro*** | 4.rīcības virziens 1.uzdevums |
| *sabiedrības informēšana, izglītojoši pasākumi un sociālās kampaņas, t.sk. par noziedzīgās uzvedības riskiem, ieslodzīto personības īpatnībām, par kriminālsoda izpildes laikā veicamo resocializācijas darbu un starpinstitucionālo sadarbību, u.c.****Kopā: 134 500 euro*** | 4.rīcības virziens 2.uzdevums |
| *ieslodzītajiem domātās e-mācību vides izveide****Kopā: 6 000 euro*** | 3.rīcības virziens 2.uzdevums |
| *IT attīstība****Kopā: 100 000 euro*** | 3.rīcības virziens 1.uzdevums |
|  | *Projektu vadīšanas un projekta personāla darbavietu izmaksas****Kopā: 902 180 euro*** |  |

Daļa no Pamatnostādnēs minētajiem uzdevumiem tiks finansēta arī no NFI programmas "Korekcijas dienesti" iepriekš noteiktā projekta "Mācību centra infrastruktūras un apmācībai paredzēta ieslodzījuma vietas paraugkorpusa izveide Olaines cietuma teritorijā" līdzekļiem:

|  |  |
| --- | --- |
| **Projekta nosaukums** | Mācību centra infrastruktūras un apmācībai paredzēta ieslodzījuma vietas paraugkorpusa izveide Olaines cietuma teritorijā  |
| **Plānotais projekta sākuma datums** | 01.07.2019. |
| **Projekta beigu datums** | 30.03.2024. |
| **Projekta kopējais finansējums *(euro)*** | 14 073 529 |
| **Granta daļa 85%** | 11 962 500 |
| **Valsts budžeta līdzfinansējums 15%** | 2 111 029 |

Ministru prezidenta biedrs,

tieslietu ministrs Jānis Bordāns

Iesniedzējs:

Tieslietu ministrijas valsts sekretārs Raivis Kronbergs

1. Šeit netiek atkārtoti tie uzdevumi, kas tiek īstenoti IeVP projekta Nr.9.1.2. un projekta Nr.9.1.3. ietvaros. [↑](#footnote-ref-2)
2. 2020.gada 18.februārī informatīvais ziņojums "Pārskats par Ieslodzīto resocializācijas pamatnostādņu 2015.- 2020. gadam un Ieslodzīto resocializācijas Pamatnostādņu 2015.-2020. gadam īstenošanas plāna ieviešanas rezultātiem" nosūtīts Valsts Kancelejai. [↑](#footnote-ref-3)
3. Apstiprinātas ar MK 2015. gada 24. septembra rīkojumu Nr.580. [↑](#footnote-ref-4)
4. 2015. gada 24. septembra Ministru kabineta rīkojums Nr. 581 “Par Ieslodzīto resocializācijas pamatnostādņu 2015.-2020.gadam īstenošanas plānu”, pieejams: <https://likumi.lv/ta/id/276741-par-ieslodzito-resocializacijas-pamatnostadnu-20152020-gadam-istenosanas-planu> [↑](#footnote-ref-5)
5. Ministru kabineta 2009. gada 9. janvāra rīkojums Nr. 7 "Par "Ar brīvības atņemšanas sodu notiesāto personu resocializācijas koncepciju", pieejams: <https://likumi.lv/ta/id/276740-par-ieslodzito-resocializacijas-pamatnostadnem-2015-2020-gadam> [↑](#footnote-ref-6)
6. Ministru kabineta 2020.gada 4.jūnija sēde, Informatīvais ziņojums "Par Ministru kabineta 2019.gada 13.septembra sēdē (prot.Nr.41 1.§ 23.2.apakšpunkts) noteiktā uzdevuma izpildi" (prot.Nr.39 4.§), pieejams:

<http://tap.mk.gov.lv/mk/mksedes/saraksts/protokols/?protokols=2020-06-04> [↑](#footnote-ref-7)
7. Valsts kontroles revīzijas ziņojums “Valstī īstenoto notiesāto personu resocializācijas pasākumu efektivitāte” pieejams: <https://www.lrvk.gov.lv/lv/revizijas/revizijas/noslegtas-revizijas/valsti-istenoto-notiesato-personu-resocializacijas-pasakumu-efektivitate> [↑](#footnote-ref-8)
8. United Nations Guidelines for the Prevention of Juvenile Delinquency (The Riyadh Guidelines), https://digitallibrary.un.org/record/105349 [↑](#footnote-ref-9)
9. United Nations Standard Minimum Rules for the Administration of Juvenile Justice ("The Beijing Rules"), https://digitallibrary.un.org/record/120958 [↑](#footnote-ref-10)
10. United Nations Standard Minimum Rules for Non-Custodial Measures (The Tokyo Rules), https://digitallibrary.un.org/record/105347?ln=en [↑](#footnote-ref-11)
11. United Nations Rules for the Protection of Juvelines Deprived of their Liberty, https://undocs.org/en/A/RES/45/113 [↑](#footnote-ref-12)
12. United Nations Rules for the Treatment of Women Prisoners and Non-Custodial Measures for Women Offenders (the Bangkok rules), https://digitallibrary.un.org/record/691193?ln=en [↑](#footnote-ref-13)
13. United Nations Standard Minimum Rules for the Treatment of Prisoners (the Mandela Rules), https://digitallibrary.un.org/record/805001?ln=en [↑](#footnote-ref-14)
14. Eiropas Padomes Konvencija par bērnu aizsardzību pret seksuālu izmantošanu un seksuālu vardarbību, <https://likumi.lv/ta/id/267200-par-eiropas-padomes-konvenciju-par-bernu-aizsardzibu-pret-seksualu-izmantosanu-un-seksualu-vardarbibu> [↑](#footnote-ref-15)
15. Par Eiropas konvenciju par spīdzināšanas un necilvēcīgas vai pazemojošas rīcības vai soda novēršanu un tās protokoliem, https://likumi.lv/ta/id/46428-par-eiropas-konvenciju-par-spidzinasanas-un-necilvecigas-vai-pazemojosas-ricibas-vai-soda-noversanu-un-tas-protokoliem [↑](#footnote-ref-16)
16. Par Eiropas Padomes Konvenciju par bērnu tiesību piemērošanu, https://likumi.lv/ta/id/7164-par-eiropas-padomes-konvenciju-par-bernu-tiesibu-piemerosanu [↑](#footnote-ref-17)
17. Eiropas Padomes Cilvēka tiesību un pamatbrīvību aizsardzības konvencija, <https://likumi.lv/ta/lv/starptautiskie-ligumi/id/649> [↑](#footnote-ref-18)
18. Recommendation CM/Rec(2010)1 of the Committee of Ministers to member states on the Council of Europe Probation Rules (Adopted by the Committee of Ministers on 20 January 2010 at the 1075th meeting of the Ministers’ Deputies);

<https://rm.coe.int/CoERMPublicCommonSearchServices/DisplayDCTMContent?documentId=09000016800cc249> [↑](#footnote-ref-19)
19. Recommendation CM/Rec(2014)3 of the Committee of Ministers to member States concerning dangerous offenders (Adopted by the Committee of Ministers on 19 February 2014 at the 1192nd meeting of the Ministers’ Deputies); <https://search.coe.int/cm/Pages/result_details.aspx?ObjectID=09000016805c649d> [↑](#footnote-ref-20)
20. Recommendation of the Committee of Ministers to member States on the European Rules on community sanctions and measures (Adopted by the Committee of Ministers on 22 March 2017 at the 1282nd meeting of the Ministers' Deputies); <https://search.coe.int/cm/Pages/result_details.aspx?ObjectID=0900001680700a5a>; [↑](#footnote-ref-21)
21. Recommendation CM/Rec(2018)8 of the Committee of Ministers to member States

concerning restorative justice in criminal matters (Adopted by the Committee of Ministers on 3 October 2018 at the 1326th meeting of the Ministers' Deputies);

<https://search.coe.int/cm/Pages/result_details.aspx?ObjectId=09000016808e35f3> [↑](#footnote-ref-22)
22. Recommendation CM/Rec(2014)4 of the Committee of Ministers to member States on electronic monitoring

(Adopted by the Committee of Ministers on 19 February 2014, at the 1192nd meeting of the Ministers' Deputies); https://search.coe.int/cm/Pages/result\_details.aspx?ObjectID=09000016805c64a7 [↑](#footnote-ref-23)
23. Recommendation CM/Rec(2008)11 of the Committee of Ministers to member states on the European Rules for juvenile offenders subject to sanctions or measures (Adopted by the Committee of Ministers on 5 November 2008 at the 1040th meeting of the Ministers’ Deputies);

 <https://search.coe.int/cm/Pages/result_details.aspx?ObjectID=09000016805d2716> [↑](#footnote-ref-24)
24. Recommendation Rec(2006)2 of the Committee of Ministers to member states on the European Prison Rules (Adopted by the Committee of Ministers on 11 January 2006 at the 952nd meeting of the Ministers' Deputies and revised and amended by the Committee of Ministers on 1 July 2020 at the 1380th meeting of the Ministers' Deputies); <https://search.coe.int/cm/Pages/result_details.aspx?ObjectId=09000016809ee581> [↑](#footnote-ref-25)
25. Recommendation Rec(2003)23of the Committee of Ministers to member states on the management by prison administrations of life sentence and other long-term prisoners (Adopted by the Committee of Ministers on 9 October 2003 at the 855th meeting of the Ministers’ Deputies); [https://pjp-eu.coe.int/documents/41781569/42171329/CMRec+%282003%29+23+on+the+management+of+life+sentence+and+other+long+term+prisoners.pdf/bb16b837-7a88-4b12-b9e8-803c734a6117](https://pjp-eu.coe.int/documents/41781569/42171329/CMRec%2B%282003%29%2B23%2Bon%2Bthe%2Bmanagement%2Bof%2Blife%2Bsentence%2Band%2Bother%2Blong%2Bterm%2Bprisoners.pdf/bb16b837-7a88-4b12-b9e8-803c734a6117) [↑](#footnote-ref-26)
26. Recommendation No. R (99) 22 of the Committee of Ministers to member states concerning prison overcrowding and prison population inflation (Adopted by the Committee of Ministers on 30 September 1999 at the 681s t meeting of the Ministers' Deputies);

[https://www.hchr.org.co/documentoseinformes/documentos/carceles/3\_Europeos/Basicos/2\_Especificos/R%20%20(99)%2022,%20ingles.pdf](https://www.hchr.org.co/documentoseinformes/documentos/carceles/3_Europeos/Basicos/2_Especificos/R%20%20%2899%29%2022%2C%20ingles.pdf) [↑](#footnote-ref-27)
27. Recommendation CM/Rec(2018)8 of the Committee of Ministers to member States concerning restorative justice in criminal matters (Adopted by the Committee of Ministers on 3 October 2018 at the 1326th meeting of the Ministers' Deputies); <https://search.coe.int/cm/Pages/result_details.aspx?ObjectId=09000016808e35f3> [↑](#footnote-ref-28)
28. Recommendation CM/Rec(2018)5 of the Committee of Ministers to member States concerning children with imprisoned parents (Adopted by the Committee of Ministers on 4 April 2018 at the 1312th meeting of the Ministers' Deputies); https://rm.coe.int/cm-recommendation-2018-5-concerning-children-with-imprisoned-parents-e/16807b3438 [↑](#footnote-ref-29)
29. Recommendation CM/Rec(2012)12 of the Committee of Ministers to member States concerning foreign prisoners (Adopted by the Committee of Ministers on 10 October 2012 at the 1152nd meeting of the Ministers’ Deputies); [https://pjp-eu.coe.int/documents/41781569/42171329/CMRec+%282012%29+12+concerning+foreign+prisoners.pdf/a13a6dc6-facd-4aaa-9cc6-3bf875ac8b0f](https://pjp-eu.coe.int/documents/41781569/42171329/CMRec%2B%282012%29%2B12%2Bconcerning%2Bforeign%2Bprisoners.pdf/a13a6dc6-facd-4aaa-9cc6-3bf875ac8b0f) [↑](#footnote-ref-30)
30. SIA AC Konsultācijas (2018). Pētījums par brīvprātīgo darba iespējām un līdzgaitniecības modeļa ieviešanu kriminālsodu izpildē, pieejams:

<http://www.ievp.gov.lv/images/stories/petijums/17041_Gala_zinojums_2018.07.20..pdf> [↑](#footnote-ref-31)
31. Brunton-Smith I., McCarthy D.J. (2016). The Effects of Prisoner Attachment to Family on Re-entry Outcomes: A Longitudinal Assessment. The British Journal of Criminology, Vol.57, Issue 2, pp. 463–482 [↑](#footnote-ref-32)
32. Valsts kontroles revīzijas ziņojums, Atņemtā bērnība. Ikvienam bērnam ir tiesības uzaugt ģimenē., Rīga, 2019., pieejams: <https://www.lrvk.gov.lv/lv/revizijas/revizijas/noslegtas-revizijas/arpusgimenes-aprupes-sistemas-efektivitate> [↑](#footnote-ref-33)
33. Šeit netiek atkārtoti tie uzdevumi, kas tiek īstenoti IeVP projekta Nr.9.1.2. un projekta Nr.9.1.3. ietvaros. [↑](#footnote-ref-34)